குஜராத்துக்கு மோடி பதறிப்போய் ஓடுவதற்குப் பின்னணி என்ன?

குஜராத் தேர்தல் அறிவிக்கப்பட்டுவிட்டது. டிசம்பர் 9 மற்றும் 14-ம் தேதிகளில் நடைபெறுகிறது. வாக்கு எண்ணிக்கை 18-ம் தேதி நடைபெறவுள்ளது. இந்தத் தேர்தல் மோடிக்கு சாதாரணமான தேர்தலாக இருக்கப்போவதித்லை. கடும் சவால் காத்திருக்கிறது. பாரதிய ஜனதா அரசுமீது குஜராத் மக்க ளிடையே ஒருவித வெறுப்பு இருக்கிறதாம். முக்கியமாகப் பணமதிப்பிழப்பு நடவடிக்கை, ஜி.எஸ்.டி வரிவிதிப்பு அமல்படுத்தப்பட்ட விதம் குஜராத் வர்த்த கர்களை, தொழிலதிபர்களைப் பெரிதும் பாதித்துள்ளது. குஜராத் வணிகர்களை திருப்திபடுத்தும் நோக்கில்தான் ஜி.எஸ்.டி கவுன்சில் வரியில் சில மாற்றங்களை மேற்கொள்ள நிதியமைச்சர் அருண் ஜெட்லிக்கு பிரதமர் உத்தரவிட்டுள்ளார்.

2014-ம் ஆண்டு குஜராத்திலிருந்து மோடி டெல்லிக்கு இடம்பெயர்ந்த பிறகு, பாரதிய ஜனதா கட்சியின் செல்வாக்கு சரியத் தொடங்கி யுள்ளது. சரியான தலைமை இல்லாததும் ஒரு காரணம். குஜராத்தில் 2002-ம் ஆண்டிலிருந்து பாரதிய ஜனதா அரசு தொடர்ந்து ஆட்சியில் இருந்து வருகிறது. 2007-ம் ஆண்டு சட்டமன்றத் தேர்தலில் மோடி முதலமைச்சராக இருந்தபோது, குஜராத்தில் பாரதிய ஜனதாவுக்கும் காங்கிரஸ் கட்சிக்கும் வாக்கு வித்தியாசம் 9.42 சதவிகிதம். 2012-ம் ஆண்டு மோடி ஆட்சியில் இருக்கும்போது 9 சதவிகிதமாக குறைந்தது. மோடி குஜராத்திலிருந்து வெளி யேறிய பின், காங்கிரஸ் கட்சிக்குக் கணிசமான அளவு வாக்கு வங்கி அதிகரித்திருப்பது 2015-ம் ஆண்டு உள்ளாட்சித் தேர்தலில் தெரியவந்துள்ளது.

கடந்த உள்ளாட்சித் தேர்தலில் 31 மாவட்டப் பஞ்சாயத்துகளில் காங்கிரஸ் கட்சி 47.84 சதவிகித வாக்குகளுடன் 24 மாவட்டப் பஞ்சாயத்துகளைக் கைப்பற்றியது. பாரதிய ஜனதா கட்சியால் 6 மாவட்டப் பஞ்சாயத்துகளையே கைப்பற்ற முடிந்தது. தாலுகா பஞ்சாயத்துகளில் 2010-ம் ஆண்டு 26 இடங்களே பெற்றிருந்த காங்கிரஸ் 2015-ம் ஆண்டு, 134 இடங்களைக் கைப்பற்றியுள்ளது. காங்கிரஸ் கட்சி பெற்ற வாக்குகள் 42.42-ல் இருந்து 46 சதவி கிதமாக அதிகரித்துள்ளது. பாரதிய ஜனதா கட்சியால் 67 இடங்களையே பிடிக்க முடிந்தது. வாக்கு சதவிகிதம் 48.51-ல் இருந்து 42.32 சதவிகிதமாகக் குறைந்துள்ளது.

காற்று தங்களுக்குச் சாதகமாக அடிப்பதைப் புரிந்துகொண்ட சோனியா காந்தியின் தனிச் செயலாளர் அகமது பட்டேல், ''இந்த முறை குஜராத்தில் வெற்றி பெற முடியவில்லை என்றால், வேறு எப்போதும் குஜராத்தில் காங்கிரஸ் வெற்றி பெற முடியாது'' எனத் திட்டமிட்டு காங்கிரஸ் தொண்டர்களை முழு வீச்சில் களமிறக்கியிருக்கிறார். மக்களுக்கு மோடி மீதுள்ள வெறுப்பை வாக்குகளாக மாற்றும் நோக்கில்தான் ராகுல் காந்தியும் குஜராத்தில் சுற்றுப்ப யணம் மேற்கொண்டுள்ளார்.

மோடி டெல்லியில் வாழ்ந்த காலத்தில் பதிதார் தலைவர் ஹர்திக் பட்டலும் , பாரதிய ஜனதா கட்சியின் செல்வாக்கு சரிய காரணமாக அமைந்தார். பட்டேல் இனத்தவரை பிற்படுத்தப்பட்டோர் பிரிவுக்கு மாற்ற போராடி வரும் ஹர்தீக் பட்டேல், விவகாரத்தைக் கையாளத் தெரியாததால்தான் ஆனந்தி பென் முதல்வர் பதவியில் இருந்து சத்தமில்லாமல் விலக்கப்பட்டார். குஜராத் மக்கள் தொகையில் பட்டேல் இனத்தவர் 12 சதவிகிதம் உள்ளனர். வர்த்த கம், அரசியலில் செல்வாக்குமிக்கவர்கள்.

பட்டேல் இனத்தவரை ஓ.பி.சி, பிரிவில் சேர்க்க, குஜராத் ஷத்ரிய தாக்கூர் சேனா அமைப்பின் தலைவர் அல்பேஷ் தாக்கூர் கடும் எதிர்ப்பு தெரிவித்து வரு கிறார். இவர், குஜராத் ஓ.பி.சி/எஸ்.சி./ எஸ்.டி பிரிவு அமைப்பின் தலைவராகவும் உள்ளார். இந்தச் சமூகத்தினர் குஜராத்தில் 78 சதவிகிதம் பேர் இருப்ப தாக அல்பேஷ் தாக்கூர் சொல்வதும் வழக்கம். குஜராத்தில் 22 ஆண்டுகளாக பாரதிய ஜனதா கட்சி ஓ.பி.சி மக்களைப் புறக்கணித்துவிட்டதாகக் குற்றம் சாட்டியுள்ள, அல்பேஷ் தாக்கூர் காங்கிரஸ் கட்சியில் சேர்ந்துள்ளார்.

எப்படிப் பார்த்தாலும் பிற்படுத்தப்பட்ட மக்கள் குஜராத்தில் 55 சதவிகிதம் வரை இருக்க வாய்ப்பு இருப்பதாகப் புள்ளி விவரங்கள் சொல்கின்றன. இதுவும் பாரதிய ஜனதாவுக்கு பின்னடைவுதான்.


மூன்று நாட்களில் முத்தரப்பு பேச்சுவார்த்தை நடக்கும் - விஷால்

சினிமா பிரச்சனைகளுக்கு தீர்வு காண 3 நாட்களில் முத்தரப்பு பேச்சுவார்த்தை நடத்தப்படும்என்று நடிகர் விஷால் தெரிவித்துள்ளார். தயாரிப்பாளர்கள் சங்க தலைவர் நடிகர் விஷால், செயலாளர் கதிரேசன், பொருளாளர் எஸ்.ஆர்.பிரபு ஆகியோர் அமைச்சர் கடம்பூர் ராஜுவை நேரில் சந்தித்து பேசினர். இந்த சந்திப்பிற்கு பின்அமைச்சர் கடம்பூர் ராஜு நிருபர்களிடம் கூறுகையில், ”திரையுலகினரின் பிரச்சினைக்கு தீர்வு காண அரசு சார்பில் தயாரிப்பாளர்கள் சங்கம், திரையரங்கு உரிமையாளர்கள் சங்கம் அடங்கிய முத்தரப்பு பேச்சுவார்த்தைக்கு ஏற்பாடு செய்யப்படும்” என்றார்.

இதனைத்தொடர்ந்து செய்தியாளர்களை சந்தித்த நடிகர் விஷால் கூறுகையில், ”திரையரங்குகளில் டிக்கெட்டுகளை கணினி மயமாக்கவும், டிஜிட்டல் சேவை கட்டணங்களை குறைக்கவும் ஏற்கனவே வலியுறுத்தி உள்ளோம். சினிமா பிரச்சினைக்கு நிரந்தர தீர்வுகாண இன்னும் இரண்டு அல்லது மூன்று நாட்களில் முத்தரப்பு பேச்சுவார்த்தை நடத்தப்படும். மேலும் முதல்வர் எடப்பாடி பழனிசாமியை சந்தித்து மனு அளிக்கவும் முடிவு செய்துள்ளோம்.” என்றார்.


தற்கொலைக்கு முன்பு வசந்தபிரியா தனி அறையில் 5 மணிநேரம் விசாரணை

நிபோங் திபால்,

ஆசிரியையின் ஐபோனை திருடியதாக குற்றஞ்சாட்டப்பட்டு பெரும் அவமானத்திற்கு ஆளாகி, தற்கொலை செய்து கொண்ட இடைநிலைப்பள்ளி மாணவி வசந்தபிரியாவை ஐந்து மணி நேரம் ஓர் அறையில் அடைத்து விசாரணை செய்துள்ளனர் என்ற திடுக்கிடும் தகவல் வெளியாகியுள்ளது.

பருகுவதற்கு நீர் எதுவும் கொடுக்காமல், கழிப்பறைக்கு செல்ல அனுமதிக்காமல் ஆசிரியைகள் மாறி-மாறி அவரை விசாரணை செய்துள்ளதாக தெரிகிறது. வசந்தபிரியா திருடியாக கூறப்படும் கைப்பேசியின் சொந்தக்காரரான பெண் ஆசிரியை ஒருவரும், அவரின் கணவரும் வசந்தபிரியாவை அவரின் வீட்டிற்கு விசாரணைக்காக கொண்டு செல்வதற்கு முன்பு ஓர் அறையில் அடைத்து வைத்துள்ளனர். அவரை விசாரணை செய்த ஆசிரியர்களில் ஒருவர் அடித்த தாகவும் கூறப்படுகிறது.வசந்தபிரியா எடுத்ததாக கூறப்படும் அந்த ஆசிரியரின் கைப்பேசி இதுவரையில் கிடைக்காத பட்சத்தில் ஒரு மாணவி தவறு இழைத்து இருந்திருந்தால் அதனை விசாரணை செய்வதற்கு நிலையான இயக்க நடைமுறையை (எஸ்.ஓ.பி.) ஏன் பின்பற்றப்படவில்லை என்பதுபோன்று பல்வேறு கேள்விகள் எழுந்துள்ளன.

Read More: Malaysia Nanban Tamil Daily on 4.2.2018


தொடர்ந்து பதவியில் இருப்பேன்..!' - ராணுவப் புரட்சியை மறுதலிக்கும் ஜிம்பாப்வே அதிபர்

ஜிம்பாப்வேயில் ராணுவப் புரட்சி ஏற்பட்டு, அதன் விளைவாக அந்நாட்டின் அதிபர் ராபர்ட் முகபே ,வீட்டுச் சிறையில் வைக்கப்பட்டுள்ளார். இந்நிலையில், இன்று தொலைக்காட்சி  வழி உரையாற்றிய முகபே, `நான் தொடர்ந்து பதவியில் நீடிப்பேன்' என்று திட்டவட்டமாகத் தெரிவித்துள்ளார்.

ஆங்கிலேயரின் ஆதிக்கத்தில் இருந்த ஜிம்பாப்வேயின் விடுதலைக்காகப் பாடுபட்டவர், ராபர்ட் முகபே (Robert Mugabe). ஜிம்பாப்வேயின் முந்தைய பெயர், ரெகோத்சியா. வடக்கு ரெகோத்சியா, தெற்கு ரெகோத்சியா என இரண்டு பிரிவாக இருந்தது. தெற்கு ரெகோத்சியாவை பிரிட்டிஷ் ஆண்டது. சிறுபான்மையினராக இருந்த ஆங்கிலேயர்கள் ஆட்சிசெய்தனர்.

பெரும்பான்மைக் கறுப்பர்கள் இருக்கும் தேசத்திலிருந்து ஆங்கிலேயர்களை அகற்றும் போராட்டங்கள், 1960-களில் தீவிரம் அடைந்தன. ஆங்கிலேய அரசுக்கு எதிராக குரல் எழுப்பியதால், தேசத்துரோக வழக்கில் முகபே கைதுசெய்யப்பட்டு சிறையில் அடைக்கப்பட்டார். விடுதலை ஆனதும், வெளி நாட்டில் தலைமறைவாக இருந்த முகபே, `ஜிம்பாப்பே ஆப்பிரிக்க தேசிய யூனியன்' என்ற கட்சியைத் தொடங்கி, அதன் தலைவரானார்.

அதைத் தொடர்ந்து 1987-ம் ஆண்டு நடந்த முதல் தேர்தலில், முகபே ஜிம்பாப்வேயின் அதிபராகத் தேர்ந்தெடுக்கப்பட்டார். இன்றுவரை அவரே அதிபராக நீடித்து வருகிறார். ஜிம்பாப்வே இப்போது, பெரும் பொருளாதார சிக்கலில் தவிக்கிறது. இந்தச் சூழலில், அந்நாட்டின் ராணுவம் முகபே-வுக்கு எதிராக புரட்சியில் ஈடுபட்டு, அவரை வீட்டுச் சிறையில் வைத்திருக்கிறது.

இதுகுறித்து முகபே, `கட்சி நடைமுறைகள் சில உள்ளன. அது முடிந்த பிறகு மீண்டும் அதிபராகத் தொடர்வேன். ராணுவம், மேற்கொண்டுள்ள நட வடிக்கையில் சாதக பாதகங்கள் இருந்தாலும், அவர்களின் எண்ணத்துக்கு நான் மதிப்பளிக்கிறேன். நாம் இப்போதிருக்கும் பிரச்னைகளைச் சரிசெய்ய வேண்டும்' என்று கூறி, ஜிம்பாப்வே மக்களிடம் மேலும் குழப்பத்தை ஏற்படுத்தியுள்ளார். அதிபர் பதவி விலகிவிடுவார் என்று பெரும்பான்மை ஜிம்பாப்வே குடிமக்கள் நினைத்திருந்த நிலையில், இப்படியொரு கருத்தை முகபே கூறியுள்ளார்.

கடந்த 15-ம் தேதி, ஜிம்பாப்பே தலைநகர் HARARE-வில் உள்ள அதிபரின் வீட்டுக்குள் நுழைந்த ராணுவம், முகபேவை வீட்டுச் சிறையில் வைப்பதாக அறிவித்தது. எனினும், ராணுவம் வெளியிட்ட அறிக்கையில், 'அதிபர் முகபே எங்களது இலக்கு அல்ல. அவரைச் சுற்றி இருக்கும் குற்றவாளிகளைக் களையெடுக்கவே இந்தப் புரட்சியில் ஈடுபட்டோம்' என்று சொல்லியிருந்தது.


ஆ.இராசாவை தலைவராக்கிவிடுங்கள்... சீமான் பேச்சு...

வாய்ச்சொல் வீரரின் கர்ஜனை என்ற தலைப்பில் திமுகவின் அதிகாரப்பூர்வ நாளேடான முரசொலியில் ஒரு செய்தி போடப்பட்டிருந்தது. அதில், ''மு.க.ஸ்டாலின் தேர்தல் பிரச்சாரத்தின்போது மக்களை நேரில் சந்திக்கிறார். வீதியில் நடந்து சென்று மக்களை சந்திக்கிறார். நடந்து செல்வது மட்டுமல்ல திண்ணையில் அமர்ந்தும் பேசுகிறார். ஸ்டாலினின் இந்த அணுகுமுறை மக்களுக்கு ஒரு நம்பிக்கையை ஏற்படுத்துகிறது.

ஒரு போர்ஜரி வீரர் இருக்கிறார். அவர் யாரைத் தமிழர் என்று சொல்கிறார்களோ அவர் மட்டுமே தமிழர். இந்த மாமனிதர் தம்மை மாவீரர் என்று நினைத்துக்கொண்டு உரையாற்றுவார். ஸ்டாலின் திண்ணையிலே போய் உட்காருகிறார். டீ சாப்பிடுகிறார். வீதியிலே நடக்கிறார். முதல்வரானால் இப்படித் திண்ணையிலே போய் அமர்ந்து டீ குடிப்பாரா? வீட்டிலே இருந்து பிளாஸ்கிலே எடுத்து வந்து அல்லவா குடிப்பார் என்று பேசி இருக்கிறார்.
அயோத்திதாசப் பண்டியர் பற்றி திமுககாரர்களுக்குத் தெரியுமா? என்று கேட்கிறார். அயாத்திதாசரைப் பற்றியும், அம்பேத்கரைப் பற்றியும் கர்ஜனை வீரருக்கு அய்யம் ஏதாவது வந்தால் ஆ.இராசாவைப் போய் பாருங்கள். இல்லையெனில் ஒரு கூட்டம் ஏற்பாடு செய்து அவரை அழையுங்கள்'' என்று குறிப்பிடப்பட்டிருந்தது.

இந்த நிலையில் 09-05-2019 வியாழக்கிழமை மாலை 05 மணியளவில் சூலூர் சட்டமன்ற இடைத்தேர்தல் வேட்பாளர் வழக்கறிஞர் மொ.வெ.விஜயராக வனை ஆதரித்துப் பேசிய நாம் தமிழர் கட்சியின் தலைமை ஒருங்கிணைப்பாளர் சீமான்,

''முரசொலியில் தலையங்கமே நான்தான் இன்றைக்கு. என்னை வாய்ச்சொல்லில் வீரர் என்று குறிப்பிட்டிருக்கிறார்கள். அப்போது உங்கள் செயல் தலைவர் அனைத்தும் செயலா? என்ன உங்கள் பிரச்சனை? ஐம்பது வருடமாக கச்சத்தீவை மீட்கப் போராடுவோம் என்கிறீர்களே? அதைவிடவா ஒரு கேவலம் இருக்கு? வாய்ச்சொல் இருக்கு? என்னிடம் வாய் கொடுத்து புண்ணாக்கிக்க வேண்டாம். ஏதோ என் சொந்தக்காரர்களெல்லாம் அந்தக் கட்சியில் இருப்பதால் மன்னிச்சி கடந்து போயிக்கொண்டிருக்கிறேன்.

தேவையில்லாமல் என்னை நோண்ட வேண்டாம். அது என்ன அயோத்திதாசரை தெரியுமா? இரட்டை மலை சீனிவாசனைத் தெரியுமா? ஆ.இராசாவை கேட்டுப்பார். ஆ.இராசாவுக்குத்தானே திமுகவில் இரட்டைமலை சீனிவாசனை, அயோத்திதாசரைப் பற்றி தெரியும். அவரை தலைவராக்கிவிடுங்கள்''. இவ்வாறு பேசினார்.


திருவண்ணாமலையில் இடி தாக்கி 6 பெண்கள் பலி..!

திருவண்ணாமலை மாவட்டம் செங்கம் தளவாநாயக்கன்பேட்டையில் உள்ள அரிசி ஆலையில் இடி தாக்கியதில் 6 பெண்கள் உயரிழந்தனர். திருவண்ணாமலை செங்கம் தளவாநாயக்கன்பேட்டையில் உள்ள முன்னால் பேரூராட்சி மன்றத் தலைவர் சாதிக்பாஷாவின் அரிசி ஆலையில் கூலி வேலையில் 7 பெண்கள் ஈடுபட்டு இருந்துள்ளனர். செங்கத்தில் இன்று மாலை பலத்த இடி, மின்னல் காற்றுடன் மழை பொய்ததால் 7 பெண்களும் நெல் மூட்டை வைக்கும் குடோனில் ஒதிங்கியுள்ளனர். அப்போது ஆலையின் புகை போக்கி கூண்டு மீது இடி தாக்கி புகைகூண்டு சரிந்து நெல் குடோன் மீது விழுந்துள்ளது. இதில் குடோனில் இருந்த 7 பெண்களில் 5 பெண்கள் இடர்பாடுகளில் சிக்கி சம்பவ இடத்திலேயே பரிதாபமாக பலியாகி உள்ளனர். படுகாயம் அடைந்த 2 பெண்கள் மருத்துவமனையில் அனுமதிக்கப்பட்டனர். அதில் ஒரு பெண் சிகிச்சை பலனின்றி இறந்தார். செங்கம் தீயணைப்பு மீட்ப்பு குழுவினர் மற்றும் செங்கம் காவல்துறையினர் இறந்தவர்களின் உடல்களை மீட்டு பிரேத பரிசோதனைக்கு அரசு மருத்துவமனைக்கு அனுப்பிவைத்தனர். இந்த விபத்து குறித்து செங்கம் காவல் துறையினர் வழக்குப் பதிவு செய்து விசாரணை மேற்கொண்டு வருகிறனர். விசாரணையில் இறந்தவர்கள் ஆர வள்ளி, அமுதா, பார்வதி, குப்பம்மாள், குமுதா, ரேணு ஆகியோர் என்பது தெரியவந்தது. இறந்தவர்கள் அனைவரும் செங்கம் பக்கத்தில் உள்ள சொர்ப் பனந்தல் மற்றும் துவக்கவாடி கிராமத்தை சேர்ந்தவர்கள். அப்பகுதியில் உள்ள மக்களிடம் கேட்டபோது, இது பழைய அரிசி ஆலை. சில ஆண்டுகளுக்கு முன்புதான் புதுபித்து மாடன் அரிச ஆலையாக மாற்றினார்கள். அப்போது புகை கூண்டை இரும்பாலான புகை கூண்டாக வைத்துள்ளனர். அதனால் தான் இடி மிக சுலபமாக தாக்கியுள்ளது. புகை கூண்டு உடைந்து விழும் போது குடோன் பக்கத்திலேயே உள்ள மின் கம்பம் மீதும் விழுந்துள்ளது. இவர்கள் மீது சுவர் விழுந்தது இல்லாமல் மின்சாரமும் தாக்கி யிருக்கிறது. அதனால் தான் அவர்கள் உடல் வெளித்துப் போய் உள்ளது என்றனர். இது குறித்து திருவண்ணாமலை எஸ்.பி. பொன்னி மற்றும் ஆர்.டி.ஓ. உமா மகேஸ்வரி நேரில் ஆய்வு செய்து வருகிறனர்.


லஞ்சாங் தமிழ்ப்பள்ளி விவகாரம்: மலேசிய நண்பன் செய்தியின் எதிரொலி

லஞ்சாங் (நடராஜன் பெருமாள்)

லஞ்சாங் தமிழ்ப்பள்ளியின் விவகாரம் குறித்து மலேசிய நண்பன் தொடர்ந்து செய்திகளையும் விவாதங் களையும் முன்வைத் ததன் பயனாக அப்பள்ளி 2018ஆம் ஆண்டு  முதல் செயல்பட உள்ளது. இந்தத் தமிழ்ப்பள்ளியின் புதிய கட்டடத்திற்கு 11-12-2017 திங்கட்கிழமை கல்வி அமைச்சர் டத்தோஸ்ரீ மாட்ஸிர் காலிட் வருகை புரியவுள்ளார். லஞ்சாங் தோட்டத் தமிழ்ப்பள்ளிக்கு புதிய கட்டடம் தேவை  என வட்டார இந்தியர்கள் குரல் எழுப்பியதன் பய னாக 71.6 மில்லியன் வெள்ளி செலவில் நவீன முறையில் புதிய கட்டடம் அமைக்கப்பட்டது.

அக்காலக்கட்டத்தில் 2016ஆம் ஆண்டு மாணவர்கள் கல்வியைத் தொடர்ந்திருக்க வேண்டும். ஆனால் குத்தகை யாளருக்கும் பள்ளியின் மேலாளர் அற வாரியத்திற்கும் இடையில் ஏற்பட்ட தகராற்றினால் அது சாத்தியப்படவில்லை. இவ் விவகாரம் குறித்து மலேசிய நண்பன் நாளிதழ் தொடர்ந்து வெளி யிட்டு வந்த செய்தியின் காரணமாக நாடளவில் தமிழ்ப்பள்ளி, தமிழ் மொழி ஆர்வலர்களின் தொடர் நடவடிக்கையால் இப்பள்ளிக்கு விடிவு பிறந்தது. அதன் பயனாக வருகிற திங்கட்கிழமை கல்வி அமைச்சர் டத்தோஸ்ரீ மாட்ஸிர் காலிட் இப்பள்ளிக்கு வருகை புரியவுள்ளார்.

கல்வி அமைச்சிடம் இக்கட்ட டத்தை  வடிவமைத்து சிறப்பாக செய்து முடித்த பெர்தாமோ நிறுவனத்தின் இளம் இந்திய குத்தகையாளரான விஜேந்திரன், அரசாங்கம் பயன்படுத்துவதற்கு  ஒப்படைக்கும் நிகழ்வு நடைபெறும். ஆகவே, பொது மக்கள் குறிப்பாக இந்தியர்கள் திரளாக வருகை தருமாறு  கேட்டுக் கொள்ளப்படுகின்றனர்.

அதேவேளையில், பகாங் மாநில ஆட்சிக் குழு உறுப் பினரும் லஞ்சாங் சட்டமன்ற உறுப்பினருமான டத்தோஸ்ரீ ஹாஜி சர்கார் சம்சூடின், துணை கல்வி அமைச்சர் ப.கமலநாதன், தெமர்லோ தொகுதி மஇகா தலைவர் டத்தோ அ.சிவலிங்கம், தமிழ்ப்பள்ளி, மொழி ஆர்வலர்கள் வருகை புரியவுள்ளதாக ஏற்பாட் டாளர் பெர்காமோ உரிமையாளர் விஜேந்திரன் கூறினார்.


ஜெ.வின் சொத்துக்கள் விரைவில் ஏலம்

சென்னை மறைந்த முதல்வர் ஜெயலலிதா, சசிகலா, இளவரசி மற்றும் சுதாகரன் ஆகியோருக்கு சொந்தமான 68 சொத்துக்கள் விரைவில் ஏலம் விடப்படவுள்ளன. இதனால் ஜெயலலிதா மீது மிகுந்த பாசம் வைத்துள்ள உண்மையான அதிமுகவினர் அதிர்ச்சி அடைந்துள்ளனர். எம்.ஜி.ஆருக்குப் பிறகு எந்தக் கட்சியைக் கட்டிக் காத்து வந்தாரோ ஜெயலலிதா, அதே கட்சியால் இன்று அவரது சொத்துக்கள் ஏலம் விடப்படவுள்ளன. ஜெயலலிதா தலைமையில் 2வது முறை யாக ஆட்சியமைத்த அதிமுக ஆட்சியின் கீழ் அவரது சொத்துக்கள் ஏலத்திற்கு வருவது ஜெயலலிதா விசுவாசிகளை அதிர்ச்சி அடைய வைத்துள்ளது. சொத்துக் குவிப்பு வழக்கின் தீர்ப்பை உச்சநீதிமன்றம் உறுதி செய்ததைத் தொடர்ந்து சசிகலா, இளவரசி, சுதாகரன் ஆகியோர் சிறையில் அடைக்கப்பட் டனர். ஜெயலலிதா இறந்து விட்டதால் அவருக்கு விதிக்கப்பட்ட தண்டனை நிறுத்தி வைக்கப்பட்டது. தற்போது இவர்களுக்கு விதிக்கப்பட்ட அபராதத்தை வசூலிக்கும் நடவடிக்கைகள் தொடங்கியுள்ளனர். முதலில் இந்த சொத்துக்களை ஆய்வு செய்து பின்னர் அதை அதிகாரிகள் கையகப்படுத்துவார்கள். பிறகு இவற்றைக் கண்காணிக்க தனி அதிகாரிகள் நிய மிக்கப்படுவர். மாவட்ட வருவாய் அலுவலர் அல்லது சிறப்பு தாசில்தார் அந்தஸ்தில் இருப்பவர் தனி அதிகாரியாக நியமனம் செய்யப்படுவார். இவர்கள் பறிமுதலான சொத்துக்களைப் பராமரித்து வருவர். பிறகு தேவைப்படும்போது ஏலத்திற்கு இதைக் கொண்டு வருவார்கள். மாவட்ட செஷன்ஸ் நீதிபதி மற்றும் கலெக்டர் முன்னிலையில் ஏலம் விடப்படும். ஏலத்தில் யார் வேண்டுமானாலும் பங்கு பெற முடியுமாம் எம்.ஜி.ஆருக்குப் பிறகு அதிமுகவை கடுமையாக போராடி கைப்பற்றியவர் ஜெயலலிதா. சசிகலா போல இல்லாமல் நேரடியாக தொண்டர்கள் பலத்துடன் அதிமுகவை தன் வசப்படுத்தியவர் ஜெயலலிதா. ஆனால் இன்று அதே அதிமுக ஆட்சியில் ஜெயலலிதாவின் சொத்துக்கள் ஏலம் விடப்படவுள்ளது அதிமுகவினரை அதாவது ஜெயலலிதா விசுவாசிகளுக்கு பெரும் வேதனையை ஏற்படுத்தியுள்ளது. ஜெயலலிதாவால் பல கோடி பல ஆயிரம் கோடி சொத்துக்களைச் சந்தித்தவர்கள் இன்று சந்தோஷமாக, நிம்மதியாக உள்ளனர். ஆனால் அவரது சொத் துக்களை ஏலம் விடப் போகிறார்கள். இப்படி அசிங்கப்படுத்திட்டாங்களே அம்மாவை என்பதே ஜெயலலிதா விசுவாசிகளின் கோபக் குமுறலாக உள்ளது.


வெள்ளத்தில் மூழ்கியது மெந்தகாப்

தெமர்லோ,  டிச. 23-

பல பத்தாண்டுகளில் காணப்படாத படுமோசமான வெள்ளத்தால் மெந்தகாப் நகர்  பாதிக்கப்பட்டுள்ள நிலையில் , 24 மணி நேர கடைகள், கிளினிக்குகள், நிதி நிறுவனங்கள், துரித உணவு விற்பனை மையங்கள் என அனைத்தும் நீரில் மூழ்கிக் கிடக்கின்றன.

கடந்த ஞாயிற்றுக் கிழமையில் இருந்தே நகர மையமே வெள்ளத்தால் முடங்கிக் கிடக்கிறது. நகரை நோக்கிச் செல்லும் அனைத்து பிரதான சாலைகளும் முற்றிலும் வெள்ள நீரில் மூழ்கியுள்ளன. அசம்பாவிதங்கள் ஏதும் நிகழ்வதை தவிர்க்க சில பகுதிகளில் தெனகா நேஷனல் பெர்ஹாட் மின் விநியோகத்தை துண்டித்துள்ளது. குடியிருப்பாளர்கள் மின்சார விநியோகம் இல்லாமல் இருந்து வருகிறார்கள்.

இந்த வெள்ளம் 1971  பேரிடருக்கு ஒப்பாக அமைந்துள்ளது என்று மெந்தகாப் சட்டமன்ற உறுப்பினர் வூசி வான் வருணித்துள்ளார். 1971 இல் ஏற்பட்ட வெள்ளம் போன்று உள்ளது இது. 2014 இல் அல்லது இவ்வாண்டு ஜனவரியில் ஏற்பட்ட வெள்ளத்தை விட இது மோசமாக இருக்கிறது. மெந்தகாப் நகருக்கு படகில் செல்ல முடிகிறது. நீரோட்டம் மோசமாக உள்ளது. கிட்டத்தட்ட நகரின் 90 விழுக்காடு மூழ்கி விட்டது என்றார் அவர்.

சில குடியிருப்பாளர்கள் வெள்ளத்தால் பாதிக்கப்பட்ட தங்களுடைய வீடுகளில் இன்னமும் சிக்கியுள்ளனர். பக்கத்திலுள்ள துயர் துடைப்பு மையங்களுக்கு அவர்களை அழைத்து செல்ல எனது சேவை மையம் ஏற்பாடுகளை செய்துள்ளது என்று அவர் கூறினார். பெரும்பாலான பகுதிகளில்  ரொட்டி, டின்னிலடைக்கப்பட்ட உணவு, உட்பட உணவுப் பொருட்கள் அனைத்தும் விற்று தீர்ந்து விட்டதாக தமக்கு தகவல் கிடைத்துள்ளது என்று வூ தெரிவித்தார்.

உயர்வான பகுதிகளில் உள்ள மக்களால் நகருக்கு செல்ல இயலவில்லை. அத்தியாவசிய பொருட்களை வாங்க தங்களுடைய வீடுகளுக்கு பக்கத்திலுள்ள மளிகைக் கடைகளையே அவர்கள் முற்றிலும் நம்பியுள்ளனர் என்றார் அவர். இதனிடையே மழை நின்ற பின்னரும் வெள்ள நீர்மட்டம் தொடர்ந்து உயர்ந்து வருவதாக குடியிருப்பாளர் பி.கலையரசு கூறினார். நிலைமை மேலும் மோசமடையும் என்ற அச்சத்தில் ஏராளமனோர் தங்களுடைய வீடுகளிலிருந்து வெளியேறி வருகின்றனர் என்றார் அவர்.


பிரதமர்  இன்று அறிவிக்கும் இந்தியர்களுக்கான பெரும் திட்டம்.

பிரதமர் டத்தோஸ்ரீ நஜீப் துன் ரசாக் இன்று ஞாயிற்றுக்கிழமை அறிவிக்கவிருக்கும் இந்தியர்களுக்கான பிரதான வியூகப் பெருந்திட்டம் ( புளூபிரிண்ட்) அடுத்த பத்து ஆண்டுகளுக்கு இந்தியர்களின் ஏற்றமிகு வாழ்க்கையை காணும் நிலை ஏற்படுமா? அல்லது முன்பு அறிவிக்கப்பட்ட பெருந்திட்டங்களைப் போல கானல் நீராகுமா? கடந்த 60 ஆண்டு காலமாக அரசாங்கத்தை வழிநடத்தி வரும் தேசிய முன்னணி, மலேசிய இந்தியர்களின் பிரதான வியூக மேம்பாட்டுத் திட்டங்களை அமல்படுத்தாத காரணத்தினாலேயே இந்திய சமூகம் பல்வேறு இன்னல்களுக்கும் துயரங்களுக்கும் ஆளாகி உள்ளது என்ற சமுதாயத்தின் பரவலான குற்றச்சாட்டுகள் மத்தியில் பிரதமர் டத்தோஸ்ரீ நஜீப் இன்று புத்ரா உலக வாணிப மையத்தில் இந்தியர்களுக்கான பிரதான வியூக பெருந்திட்டத்தை அறிவிக்கிறரார். நாடு சுதந்திரம் பெற்று 60 ஆண்டுகள் நிறைவடையும் நிலையில் தேசிய நீரோட்ட வளர்ச்சியிலிருந்து ஒடுக்கப்பட்ட, ஒதுக்கப்பட்ட இனமாக 60 விழுக் காடு இந்தியர்கள் இருக்கும் வேளையில் இந்த பிரதான வியூக பெருந்திட்டம் எத்தகைய தாக்கத்தை ஏற்படுத்தப் போகிறது என்ற கேள்வியோடு பிரத மரின் அறிவிப்புக்காக இந்தியர்கள் காத்திருக்கின்றனர். கடந்த ஆண்டு அறிவிக்கப்பட்ட 11 ஆவது மலேசிய புதிய பொருளாதாரத் திட்டத்தில் ( 2016-2020) ஒரு பகுதியாக இந்தியர்களை சமூகவியல், கல்வி, பொருளாதாரம் ஆகிய முக்கோண வியூக அடிப்படையில் பிரதான வியூக பெருந்திட்டம் அறிவிக்கப்படும் என்று செய்யப்பட்ட அறிவிப்புக்கு ஏற்ப இந்த புதிய திட்டம் இன்று அறிமுகமாகிறது. இந்தியர்களின் பிரதான அரசியல் கட்சியான மஇகாவின் மூலம் கடந்த 1975 ஆம் ஆண்டு டான்ஸ்ரீ மாணிக்கவாசகத்தின் தலைமைத்துவத்தில் உரு வாக்கப்பட்ட இந்திய சமுதாயத்திற்கான நீண்ட கால அடிப்படையிலான செயல் வரைவுத்திட்டம் செயல்படுத்துவதிலிருந்து விடுப்பட்ட துயரத்திற்கு பின்னர் அடுத்த 24 ஆண்டுகளுக்கு எந்தவொரு பிரதான வரைவுத்திட்டத்தையும் மஇகா அரசாங்கத்திடம் முன்வைக்கவில்லை. நாடு 21 ஆம் நூற்றாண்டை காலடி எடுத்து வைக்கும் நிலையில் டத்தோஸ்ரீ சாமிவேலு எட்டாவது மலேசியத் திட்டத்தை அடிப்படையாக கொண்டு ( 2001-2005) ஒரு பிரதான திட்டத்தை கடந்த 1999 ஆம் ஆண்டு அரசாங்கத்திடம் பரிந்துரை செய்தார். ‘மலேசிய இந்தியர்களும் 2 ஆவது சுற்றும்’ என்ற அந்த பிரதான திட்டம் எட்டாவது மலேசியத் திட்டத்தின் ஒரு பகுதியாக இருந்த போதிலும் அப்போதைய பிரதமர் துன் மகாதீர் முன்வைத்த 2020 தூர நோக்கு லட்சியத்தை அடிப்படையாக கொண்டு மஇகாவின் கல்விக்குழுத் தலைவர் டான்ஸ்ரீ மாரிமுத்து தலைமையில் அந்த பிரதான திட்டம் வரையப்பட்டது. * வருகின்ற 2020 இல் மலேசிய இந்தியர்கள் உயர் வருமானம் பெறுகின்ற தொழில் நுட்பத்திறன் பெற்ற மலேசியர்களாக விளங்குவதை உறுதி செய்தல். * இந்தியர்களின் பொருளாதார சொத்துடைமையை 1.5 விழுக்காட்டிலிருந்து 3 முதல் 5 விழுக்காடு வரையில் உயர்த்துதல் * அரசாங்க உயர்க்கல்விக்கூடங்களில் இந்தியர்களின் மக்கள் தொகைக்கு ஏற்ப நியாயமான அளவில் மாணவர்களின் எண்ணிக்கை சேர்த்தல் * தொழில்நுட்ப கல்லூரிகளில் குறிப்பாக தோட்டப்புறங்களிலிருந்து வெளியேறுகின்ற மற்றும் நகர்ப்புறங்களில் குடிவாழ் பகுதியில் உள்ள குறைந்த கல்வியை பெற்ற இந்திய மாணவர்களை பெருமளவில் சேர்த்தல் * சமூகவியல் பிரச்சினைகளை களைவதற்கு ஆண்டுதோறும் அரசாங்கத்திடமிருந்து கணிசமான மானியம் பெறுதல், * தமிழ்ப்பள்ளிகளை தொடர்ந்து நிலைநிறுத்தல் * தகுதி வாய்ந்த இந்திய மாணவர்கள் உயர்க்கல்வி பெறுவதற்கு அரசாங்க உபகாரச் சம்பளம் கிடைக்கக்கூடிய மாணவர்களின் எண்ணிக் கையை உயர்த்துதல் * அரசாங்க சேவையில் அதிகமாக இந்தியர்கள் பணியாற்றுவதை உறுதி செய்தல் * அரசாங்க உயர்ப்பதவிகள் மற்றும் ஜி.எல்.சி. எனப்படும் அரசாங்க சார்பு நிறுவனங்களில் இந்தியர்களுக்கு உயர் பதவிகள் வழங்குதல் என்று பல வகையான பரிந்துரைகள் மலேசிய இந்தியர்களும் 2 ஆவது சுற்றும் என்ற பிரதான வரைவுத்திட்டத்தில் மஇகா முன்வைத்தது. ஆனால், இந்த பரிந்துரைகள் எந்த அளவிற்கு செயல்வடிவம் கண்டுள்ளது என்று 18 ஆண்டுகளுக்கு பிறகு மீள்பார்வை செய்தால் ஏமாற்றமே மிஞ்சியுள்ளது என்பதற்கு தற்போது இந்தியர்கள் எதிர்நோக்கி வரும் இன்னல்களே தக்க சான்றாகும். இந்நிலையில் இன்று பிரதமர் அறிவிக்கவிருக்கும் பிரதான வியூக பெருந்திட்டம், மலேசிய இந்தியர்களின் சமூக பொருளாதார இன்னல்களைக் களைவதற்கு 60 ஆண்டுகளுக்குப் பின்னராவது நிரந்தர தீர்வுகளை ஏற்படுத்துவதற்குரிய முழுமைப்பெற்ற செயல்வடிவத் திட்டமாக இருக்குமா என்று இந்திய சமூகம் ஆவலுடன் எதிர்பார்க்கிறது. இந்த பிரதான திட்டம் வெறும் வார்த்தைகளாலும் அறிவிப்புகளினாலும் இந்தியர்களுக்கு இனிப்பை தந்துவிடக்கூடிய வெறும் தேர்தல் வாக்குறுதிகளாக இருந்து விடக்கூடாது. மாறாக அடித்தட்டு மக்கள் வரையில் பாய்ந்து சென்று அவர்களை தேசிய பொருளாதார நீரோடையில் சேர்க்கக்கூடிய ஓர் உண்மையான செயல்வடிவத்திட்டமாக இருக்க வேண்டும் என்றே இந்தியர்கள் எதிர்பார்க்கின்றனர். அத்துடன் இந்திய சமூகத்தில் இருந்து வரும் நாடற்றவர்கள் பிரச்சினைக்கு ஒரேடியாக முற்றுப்புள்ளி வைக்கக்கூடிய திட்டமாகவும் இது அமைய வேண்டும். மலேசியாவில் பிறந்து இங்கே வளர்ந்து இன்னமும் நாடற்றவர்களாக இந்தியர்கள் இருப்பார்கள் என்றால் அது வெறும் கானல் நீராகவே ஆகிவிடும். எனவே மஇகாவின் வாயிலாக பிரதமர் அறிவிக்கும் அந்த பெருந்திட்டம் மலேசிய இந்தியர்களின் ஒரே பிரதிநிதியான மஇகா உறுப்பினர்கள் மற்றும் தலை வர்களின் தேவைகளை நிறைவு செய்வதாக இல்லாமல் நாட்டில் உள்ள ஒட்டு மொத்த இந்தியர்களின் தேவைகளையும் நலன்களையும் பாது காக்கக்கூடிய, நீண்ட கால அடிப்படையில் எல்லா நிலைகளிலும் அவர்களுக்கான பாதுகாப்பு கட்டமைப்பையும் வலையத்தையும் ஏற்படுத்தக்கூடிய அர ணாக இருக்க வேண்டும் என்றே இந்தியர்கள் எதிர்பார்க்கின்றனர்.


காஷ்மீர் ராணுவ வீரர்கள் தாக்கப்பட்ட சம்பவம் - கமல்ஹாசன் கண்டனம்

ஜம்மூ காஷ்மீரில் சி.ஆர்.பி.எஃப் வீரர்களை தாக்கிய சம்பவத்துக்கு நடிகர் கமல்ஹாசன் ட்விட்டரில் கண்டனம் தெரிவித்துள்ளார். ஜம்மூ காஷ்மீர் மாநிலத் தில் கடந்த சில தினங்களுக்கு முன்னர் மத்திய பாதுகாப்புப் படை வீரர்களை காஷ்மீர் இளைஞர்கள் சிலர் தாக்கி அழைத்துச் செல்வது போன்ற வீடியோ ஒன்று இணையதளத்தில் வெளியாகி வைரலானது. இந்தச் சம்பவத்துக்கு நாடு முழுவதும் பலத்த கண்டனங்கள் எழுந்தன. இந்தச் சம்பவம் குறித்து காஷ்மீர் காவல்துறையினர் வழக்குப்பதிவு செய்துள்ளனர். தற்போது, அந்தச் செயலுக்கு நடிகர் கமல்ஹாசனும் ட்விட்டரில் கண்டனம் தெரிவித்துள்ளார். இதுகுறித்த அவருடைய ட்விட்டர் பதிவில், 'என் நாட்டு ராணுவ வீரர்களை தாக்கிய சம்பவம் அவமானத்துக்குரியது. வன்முறையில் ஈடுபடாமல் இருப்பதே வீரத்தின் உச்சம். பாதுகாப்புப் படை வீரர்கள் முன்னு தாரணமாக உள்ளனர்' என்று பதிவிட்டுள்ளார்.


டான்ஸ்ரீ இராமசாமி -சரவணன் நேரடி மோதல்.

(ராஜேஸ்வரி கணேசன்/பார்த்திபன் நாகராஜன்/தி.காளிதாசன்)

கோலாலம்பூர்,

நாட்டின் 14-ஆவது பொதுத்தேர்தலில் படுமோசமான தோல்வியைச் சந்தித்ததைத் தொடர்ந்து மலேசிய இந்தியர்களின் நம்பிக்கையை பெறும் வகையில் ம.இ.கா. நேற்று அதன் உயர்மட்ட பதவிகளுக்கான வேட்புமனுத் தாக்கலை நடத்திய வேளையில், கட்சியின் தேசிய துணைத்தலைவர் பதவிக்கு கடுமையான நேரடிப்போட்டி நிலவும் அதே சமயம், மூன்று உதவித் தலைவர்கள் பதவிக்கு 10 பேரும் 21 மத்திய செயலவை இடங் களுக்கு 44 பேரும் போட்டியிடுகின்றனர்.

Read More: Malaysia Nanban Tamil Daily on 11.10.2018


சீனாவில் மசாஜ் பார்லரில் தீ!

சீனாவில் ஷிஜியாங் மாகாணம் தியான்டை பகுதியில் உள்ள ஷுஸிங்டாக் என்ற இடத்தில் ஒரு மசாஜ் பார்லர் உள்ளது. நேற்று மாலை அங்கு திடீரென தீப்பிடித்தது. உடனே அங்கு பணியில் இருந்தவர்களும், வாடிக்கையாளர்களும் கண்ணாடி ஜன்னல்கள் வழியாக வெளியே குதித்து தப்பி ஓடினர். இருந்தும் இந்த தீ விபத்தில் 18 பேர் உடல் கருகி பலியாகினர். மேலும் 18 பேர் காயம் அடைந்தனர். அவர்கள் ஆஸ்பத்திரியில் அனுமதிக்கப்பட்டுள்ளனர். கடந்த 2015-ம் ஆண்டு தியான்ஜின் நகரில் சாயபட்டறையில் ஏற்பட்ட தீ விபத்தில் 114 பேர் பலியாகினர்.


கோலாலம்பூர்,

தேசிய முன்னணிக்கும் நம்பிக்கைக் கூட்டணிக்கும் கடுமையான பலப்பரீட்சையாக அமையலாம் என்று எதிர்பார்க்கப்படும் நாட்டின் 14 ஆவது பொதுத்தேர்தலுக்கு வழிவிடும் வகையில் நாடாளுமன்றம்  கலைக்கப்பட்டுள்ளது. நாடாளுமன்ற கலைப்பு இன்று ஏப்ரல் 7 ஆம் தேதி முதல் நடப்புக்கு வருவதாக பிரதமர் டத்தோஸ்ரீ நஜீப் துன் ரசாக் நேற்று அதிகாரப்பூர்வமாக அறிவித்தார். நேற்று  காலை இஸ்தானா நெகாராவில் மாமன்னரை  சந்தித்தப் பின்னர் நண்பகல் 12.00 மணியளவில் புத்ரா பெர்டானாவிலிருந்து பிரதமர்  இதனை அறிவித்தார். முன்னதாக காலையில் அமைச்சரவைக் கூட்டத்திற்கு தாம் தலைமையேற்றதாகவும்  அதன் பின்னரே தாம் மாமன்னரை நேரில் சந்தித்து பேசியதாகவும் அவர் கூறினார்.

Read More:Malaysia Nanban Tamil Daily on 7.4.2018


குண்டு வெடிப்பு என்று நினைத்தோம்!’ : ஈரான் - ஈராக் மக்களை உலுக்கிய நிலநடுக்கம்

ஈரான் - ஈராக் எல்லையில் நேற்றிரவு ஏற்பட்ட பயங்கர நிலநடுக்கத்தில் பலி எண்ணிக்கை 328 ஆக உயர்ந்துள்ளது. ஆயிரத்துக்கும் மேற்பட்டோர் காயமடைந்துள்ளனர்.

அமெரிக்க புவியியல் ஆய்வு நிறுவனத்தின் தகவலின்படி நேற்றிரவு 9.18 மணியளவில் ஈராக் பகுதியில் இருக்கும் சுலைமணியா நகரத்தில் பயங்கர நிலநடுக்கம் ஏற்பட்டுள்ளது. ரிக்டர் அளவுகோலில் 7.3 ஆக பதிவாகியுள்ள இந்த நிலநடுக்கத்தைத் தொடர்ந்து சுமார் 50 நில அதிர்வுகளும் பதிவாகியுள்ளன.

நிலநடுக்கத்தால் ஈரானின் மேற்கு கெர்மான்ஷா மாகாணத்துக்குத்தான் அதிக சேதம். கெர்மான்ஷா மாகாணம் ஈரான் -ஈராக் நாடுகளை பிரிக்கும் சக்ரோஸ் மலைப்பகுதியில் அமைந்துள்ளது. ஈரானின் கிராமப்புற பகுதிகளில் உள்ள வீடுகள் பெரும்பாலும் செங்கற்களால் கட்டப்பட்டது என்பதால் நிலநடுக்கத்தைத் தாங்காமல் எளிதில் இடிந்துவிழும் தன்மை உடையது. இதன்காரணமாக நேற்றிரவு ஏற்பட்ட நிலநடுக்கத்தில் ஈரானின் கெர்மான்ஷா மாகாணம் திக்குமுக்காடிவிட்டது. இடிந்து விழுந்த கட்டடங்களின் இடிபாடுகளில் சிக்கியுள்ளவர்களை மீட்புக்குழு இன்னும் தேடி வருகிறது. ஈரான் நகருக்கு நிலநடுக்கம் புதிதல்ல. கடந்த 2003-ம் ஆண்டு பாம் நகரில் ஏற்பட்ட நிலநடுக்கத்தில் சுமார் 26,000 பேர் பலியானார்கள். அதன்பிறகு, பலதடவை நிலஅதிர்வுகள் ஏற்பட்டன.
நேற்று ஏற்பட்ட நிலநடுக்கம் ஈராக் நகரையும் விட்டுவைக்கவில்லை. ஈராக் எல்லையில் அமைந்துள்ள இர்பில் நகர் நேற்று ஏற்பட்ட நிலநடுக்கத்தால் பெரும் சேதத்தை சந்தித்துள்ளது.
 நிலநடுக்கம் குறித்து ஊடகங்களுக்குப் பேட்டியளித்த இர்பில் நகரவாசிகள் ‘நேற்றிரவு திடீரென பெரும் சத்தம் கேட்டது. நாங்கள் தீவிரவாதிகள் வான்வழி தாக்குதல் நடத்துகின்றனர். மிகப்பெரிய வெடிகுண்டை வீசி சென்றுவிட்டனர் என்றுதான் முதலில் நினைத்தோம். வீட்டின் வெளியே வந்து பார்த்த பிறகுதான் நிலநடுக்கத்தை உணர்ந்தோம்’ என்று தெரிவித்துள்ளனர்.

ஈரான்-ஈராக் எல்லைப் பகுதிகளில் பல்வேறு இடங்களில் மின்சாரம் துண்டிக்கப்பட்டுள்ளது. நிலஅதிர்வுகள் ஏற்படும் வாய்ப்புள்ளதாக உள்நாட்டு புவியியல் வல்லுநர்கள் எச்சரித்துள்ளதால் மக்கள் வீடுகளைவிட்டு சாலைகளில் தஞ்சம் புகுந்துள்ளனர். அங்கு தற்போது கடுமையான குளிர் நிலவிவருகிறது. இதனால் ஈரான்-ஈராக் எல்லைப் பகுதிகளில் வசிக்கும் மக்கள் வீட்டுக்குள்ளும் செல்ல முடியாமல் சிரமத்துக்கு ஆளாகியுள்ளனர்.


நாட்டை புரட்டிப் போட்ட வெள்ளம்: அரசின் அலட்சியமே காரணம்!

கோலாலம்பூர், டிச. 23-

இடைவிடாமல் பெய்த கனத்த மழையினால் நாட்டை புரட்டிப் போட்ட வெள்ளத்தில் 6 மாநிலங்களைச் சேர்ந்த 64 ஆயிரம் பேர் பாதிக்கப்பட்ட வேளையில், ஆயிரக்கணக்கான வாகனங்கள் வெள்ளத்தில் மூழ்கின. யாரும் எதிர்பார்க்காத வகையில் சிலாங்கூர் மாநிலத்தில் இம்முறை மிகவும் மோசமான அளவில் வெள்ளம் ஏற்பட்டது. வீடுகளும் வாகனங்களும் பொருட்களும் வெள்ளத்தில் மூழ்கிக் கிடந்த காட்சி நாட்டை மீண்டும் சுனாமி தாக்கியதுபோல் இருந்தது.

சிலாங்கூர் மாநிலத்திலுள்ள மூன்று முக்கிய ஆறுகளான சிலாங்கூர் ஆறு, கிள்ளான் ஆறு, லங்காட் ஆறுகளில் நீர் பெருக்கெடுத்து ஓடியதைத் தொடர்ந்து அம்மாநிலத்திலுள்ள 9 மாவட்டங்கள் மிகவும் மோசமான அளவில் பாதிக்கப்பட்டன. இந்த மோசமான வெள்ளத்தில் வீடுகள், வாகனங்கள், கடைகள், தொழிற்சாலைகள் ஆகியவை மூழ்கியதைத் தொடர்ந்து மேற் குறிப்பிட்ட 9 மாவட்டங்களும் வெள்ளக்காடாகக் காணப் பட்டன.

கடந்த 1971ஆம் ஆண்டிற்குப் பின்னர் மிகவும் மோசமான அளவில் ஏற்பட்ட இந்த வெள்ளம் பல மாநிலத்திலுள்ள மக்களை குறிப்பாக கிள்ளான் பள்ளத்தாக்குப் பகுதி மக்களை பெரிதும் பாதித்துள்ளது. வேலை முடிந்து தங்களின் சொந்த வாகனங்களிலும் பேருந்து களிலும் வீடு திரும்பிக் கொண்டிருந்த மக்கள் வாகனங்களுடன் வெள்ளத்தில் சிக்கிய வேளையில், பல வீடமைப்புத் திட்டங்களில் திடீரென வெள்ளம் ஏறியதில் பலர்  மேல்மாடிகளிலும் வீட்டின் கூரைகளின் மீது ஏறியும் தங்களின் உயிரைக் காப்பாற்றிக் கொண்டனர். கிள்ளான் பள்ளத்தாக்குப் பகுதியில் ஸ்ரீ மூடா வீடமைப்புப் பகுதிகளில் இரண்டு மாடிகள் வரை வெள்ளம் ஏறியதில் அங்குள்ள மக்கள் கூரைப் பகுதியில் ஏறி தங்களை காப்பாற்றிக் கொண்ட வேளையில், அவர்கள் அனைவரும் பட்டினியால் வாடிக் கிடந்தனர்.

கடந்த வார இறுதியில் ஏற்பட்ட வெள்ளம் பல நூறு கோடி வெள்ளி மதிப்புள்ள வீடுகள், வாகனங்கள் மற்றும் பொதுச் சொத்துகளை அழித்தது. கடந்த சனிக்கிழமை முதல், ஆயிரக்கணக்கானோர் வீடுகளில் சிக்கிய வேளையில், பலரின் வீடுகளும் வெள்ளத்தில் அடித்துச் செல்லப்பட்டுள்ளன. ஒரு வீட்டின் படி மட்டுமே அப்படியே இருக்கும் நிலையில், அதன் வீடு வெள்ளத்தில் அடித்துச் செல்லப்பட்ட காட்சி பலருக்கு கண்ணீரை வரவழைத்தது. இலட்சக்கணக்கான மக்கள் மின்சாரம், தண்ணீர் இன்றி இரவைக் கழிக்கும் நிலைக்குத் தள்ளப்பட்டனர். கிள்ளான் பள்ளத்தாக்கில் ஏற்பட்ட திடீர் வெள்ளம் காரணமாக பல நெடுஞ்சாலைகளில் மக்கள் வாகனங்களுடன் சிக்கித் தவித்தனர்.

பலர் வெள்ளத்தில் சிக்கிக் கொண்டு தங்களின் நோய்களுக்கான  மருந்து ஏதும் இல்லாமல் பல்வேறு இன்னல்களுக்கும் ஆளாகி வந்துள்ளனர். திடீர் வெள்ளம் ஏற்பட்டபோது, பல அரசாங்கத் தலைவர்கள் களத்தில் இறங்கி மக்களைச் சந்திக்காமல் கூட்டங்களில் கலந்து கொள்வதிலும் துயர் துடைப்பு மையங்களில் சேர்க்கப்பட்ட மக்களை நலம் விசாரிப்பதாகக் கூறி அவற்றை படம் பிடித்து போட்டுக் கொண்டது மக்களிடையே பெரும் சினத்தை ஏற்படுத்தியுள்ளதை சமூக வலைத் தளங்களில் அவர்களின் மனக் குமுறலைக் காண முடிந்தது.

பிரதமர் டத்தோஸ்ரீ இஸ்மாயில் சப்ரி யாக்கோப், காரிலிருந்து இறங்காமல் மக்களுடன் பேசுவதைக் கண்ட மக்கள்  தங்களின் கண்டனத்தை வெளிப்படுத்தியுள்ளனர். அதேவேளையில், வெள்ளம் ஏற்பட்ட அன்றிரவே தலைநகரில் வெள்ளம் ஏற்பட்ட பகுதிகளை மாமன்னர் அல்-சுல்தான் அப்துல்லா ரியாத்துடின் அல்-முஸ்தாபா பில்லா ஷா நேரில் சென்று பார்வையிட்டார். அதேவேளையில், வெள்ளத்தால் பாதிக்கப்பட்ட மக்களுக்கு உணவுகள் உட்பட தேவையான உதவிகள் வழங்கப்படுகின்றதா என்பது குறித்தும் அவர் கண்டறிந்தார்.

நாட்டின் 16ஆவது மாமன்னரான அவர், முழங்கால் அளவு வெள்ளம் ஏற்பட்டுள்ள இடத்தில் இறங்கிச் சென்று வெள்ள நிலைமையை பார்வையிட்ட படம் சமூகவலைத்தளங்களில் வெளியாகி மக்களின் பாராட்டைப் பெற்றது. பிரதமர் உட்பட நாட்டிலுள்ள பல்வேறு அரசியல் தலைவர்கள் அவ்வாறு செய்யாத நிலையில் குளிர்சாதன வசதிகளுடன் அரண்மனையில் ஓய்வெடுத்து கொள்ள வேண்டிய மாமன்னரே களத்தில் இறங்கியதைக் கண்டு  பலர் தங்களின் பாராட்டுகளைத் தெரிவித்திருந்தனர். அதேவேளையில், பிரதமர் உட்பட நாட்டிலுள்ள இதர அரசியல் தலைவர்கள் எங்கே என மக்கள் சமூகவலைத்தளங்களில் கேள்வி எழுப்பத் தொடங்கினர்.

வெள்ளத்தால் சேதமடைந்த வீடுகள், உள்கட்டமைப்புகளை சீரமைக்க 10 கோடி வெள்ளி ஒதுக்கப்படும் என  பிரதமர் டத்தோஸ்ரீ இஸ்மாயில் சப்ரி யாக்கோப் அறிவித்திருந்த வேளையில், வெள்ளத்தால் பாதிக்கப்பட்ட அனைத்து குடும்பங்களுக்கும் தலா ஓராயிரம் வெள்ளி உதவி நிதியாக வழங்கப்படும் எனவும் அறிவித்திருந்தார். அதேவேளையில், வெள்ளத்தால் பாதிக்கப்பட்ட மக்களுக்கு உடனடியாக உதவி வழங்குவதில் அரசாங்கம் குறிப்பாக சமூக நல இலாகாவும் தேசிய பேரிடர் நிர்வாக மையமும் தோல்வி கண்டுள்ளது மக்களிடையே பெரும் சினத்தை ஏற்படுத்தியுள்ளதை அரசாங்கம் கவனத்தில் கொள்ள வேண்டும்.

வெள்ளத்தால் பாதிக்கப்படும் மக்கள் அவசர உதவிக்கு உடனடியாக சம்பந்தப்பட்ட தரப்பினரை தொடர்பு கொள்ளும் வகையில் சிறப்பு அலைபேசி எண்கள்  உட்பட புலனத்தில் தொடர்பு கொள்வதற்கான சிறப்பு எண்களையும் அரசாங்கம் அறிமுகப்படுத்த வேண்டும். மக்கள் வெள்ளத்தில் பாதிக்கப்படும்போது அவர்கள் எங்கே உள்ளனர் என்பதை எளிதில் அடையாளம் காணும் அதேவேளையில், அவர்களுக்கு உடனடியாக உதவிகளை கொண்டு போய்ச் சேர்ப்பதற்கு இவை மிகவும் துணை புரியும் என்பதை அரசாங்கம் நினைவில் கொள்ள வேண்டும்.

பகாங், கிளந்தான், திரெங்கானு போன்ற கிழக்குக் கரை மாநிலங்களில் கடல் பெருக்கெடுப்பால் வெள்ளம் ஏற்படுவது வழக்கமான ஒன்றானாலும் கூட, பல்வேறு மேம்பாட்டுத் திட்டங்களைக் கொண்ட சிலாங்கூர் குறிப்பாக கிள்ளான் பள்ளத்தாக்குப் பகுதிகளில் சில மணி நேரங்களுக்கு இடைவிடாத கனத்த மழை பெய்யும்போது ஏற்படும் திடீர் வெள்ளத்திற்கு அரசாங்கம் உடனடி தீர்வு காண்பது அவசியமாகும்.

பருவ மழையால் நாடு முழுவதும் வெள்ளம் ஏற்பட்டுள்ள வேளையில், 6 மாநிலங்களில் 60 ஆயிரத்திற்கும் மேற்பட்ட மக்கள் பாதிப்புற்றதைத் தொடர்ந்து வெள்ளத்தை எதிர்கொள் வதற்கான விவேகமிக்க வரைவுத் திட்டத்தை அரசாங்கம் வரையறுக்க வேண்டும். கடந்த 1971ஆம் ஆண்டிற்குப் பின்னர் மிகவும் மோசமான அளவில் ஏற்பட்ட இந்த வெள்ளம் பல மாநிலத்திலுள்ள மக்களை குறிப்பாக கிள்ளான் பள்ளத்தாக்குப் பகுதி மக்களை பெரிதும் பாதித்துள்ளது.

எதிர்வரும் காலங்களில் நாட்டில் இதுபோன்ற மோசமான வெள்ளம் ஏற்படாமல் இருப்பதற்கு அரசாங்கம் இப்போதே அதனை எதிர்கொள்வதற்கான வியூக திட்டங்களை மேற்கொள்ள வேண்டும். இதில் நாட்டில் மீண்டும் வெள்ளம் ஏற்படாமல் இருப்பதற்கு நேர்த்தியான வரைவுத் திட்டம், ஆறுகளை ஆழமாக்குவது, அடிக்கடி வெள்ளம் ஏற்படும் பகுதிகளில் ஆற்றிலிருந்து நீர் வழிவதைத் தடுக்கும் வகையில் ஆறுகளுக்கு அருகில் அணைக்கட்டு கட்டுவது, வடிகால் முறைகளை மறுசீரமைப்பு செய்வது, பூமிக்கடியில் நீர்பாசன வழிகளை ஏற்படுத்துவது உட்பட வெள்ளத்தைத் தடுக்கும் வகையில் நேர்த்தியான திட்டங்களில் அரசாங்கம் ஈடுபடுவது அவசியமாகும்.

அதேவேளையில், சுனாமி எச்சரிக்கையைப் போன்று வெள்ளம் ஏற்படுவதற்கு முன் எச்சரிக்கை விடுக்கும் கருவிகளைப் பொருத்தும் பணியில் அரசாங்கம் ஈடுபட வேண்டும். சுனாமி அபாயம் குறித்து மலேசிய வானிலை ஆய்வுத்துறை அவ்வப்போது முன் அறிவிப்பை வெளியிடும் வேளையில், திடீர் வெள்ளம் குறித்தும் முன் எச்சரிக்கையை விடுப்பதற்கான முயற்சியிலும் இறங்க வேண்டும். அதேவேளையில், வெள்ளம் போன்ற இயற்கைப் பேரிடருக்கு எதிராக மக்களும் விழிப்பு நிலையில் இருப்பது அவசியமாகும். தங்களின் வீடுகளில் வெள்ளம் கொஞ்சமாக ஏறியதும் பாதுகாப்பான இடத்தில் தங்களை காப்பாற்றிக் கொள்ளும் நடவடிக்கையில் மக்கள் இறங்குவது அவசியமாகும்.

வெள்ளத்தால் பாதிக்கப்படும் மக்களுக்கு உடனடியாக உதவும் வகையில் நாட்டில் வெள்ள நிவாரணக் குழு அல்லது வெள்ளப் பேரிடர் குழு ஒன்றை அரசாங்கம் அமைப்பது அவசியமாகும். குறிப்பிட்ட பகுதிகளில் வெள்ளம் ஏற்படப் போவதாக முன் எச்சரிக்கை விடுக்கப்பட்டதும் மேற்குறிப்பிட்ட குழு உடனடியாக களத்தில் இறங்குவதற்கான நடவடிக்கையில் இறங்குவது அவசியமாகும். இதன்வழி மட்டுமே வெள்ளத்தால் மக்கள் பாதிக்கப்படுவதையும் உயிருடற சேதம் ஏற்படுவதையும் அரசாங்கத்தால் தடுத்து நிறுத்த முடியும்!

மாமன்னர் வெள்ளத்தில் இறங்கிய வேளையில் நாட்டின் ,இதர அரசியல் தலைவர்கள் எங்கே? -மக்கள் கேள்வி

 சுனாமி எச்சரிக்கை போன்று வெள்ள அபாய

எச்சரிக்கையை அறிமுகப்படுத்த  வேண்டும்!

 வெள்ளத்தை தடுப்பதற்கான

விவேக வரைவுத் திட்டம் தேவை


கொடநாடு காவலாளி கொலையாளிகளை விரைவில் பிடித்துவிடுவோம்

கொடநாடு கொலை வழக்கில் மருத்துவமனையில் சிகிச்சை பெற்று வரும் சயனிடம் நீலகிரி மாவட்ட எஸ்.பி முரளி ரம்பா இரண்டு மணி நேரத்துக்கும் மேல் விசாரணை நடத்தினார். விசாரணைக்குப் பின்னர் செய்தியாளர்களிடம் பேசிய எஸ்.பி.முரளி ரம்பா, 'சயன் தற்போது சுயநினைவுடன் உள்ளார். சயனின் உடல்நிலையில் முன்னேற்றம் இருக்கிறது. கொடநாடு காவலாளி கொலை தொடர்பாக சயனிடம் விசாரணை தொடரும். கூடிய விரைவில் இந்த வழக்கில் தலைமறைவாக இருக்கும் மற்ற இருவரும் கைது செய்யப்படுவர்' என்றார். மறைந்த முன்னாள் முதல்வர் ஜெயலலிதாவுக்குச் சொந்தமான கொடநாடு எஸ்டேட்டில் கடந்த ஏப்ரல் மாதம் 24-ம் தேதி, காவலாளி ஓம்பகதூர் மர்ம நபர்களால் கொலை செய்யப்பட்டார். இதையடுத்து, விசாரணை மேற்கொள்ளப்பட்டு வந்த நிலையில், முக்கிய குற்றவாளியாகக் கருதப்பட்ட கனகராஜ் விபத்தில் உயிரிழந்தார். மேலும் அவரின் நண்பர் சயன், மற்றொரு விபத்தில் காயமடைந்தார். இதில், அவரது மனைவி மற்றும் மகள் உயிரிழந்தனர். இதையடுத்து, விபத்தில் காயமடைந்த சயனுக்கு மருத்துவமனையில் சிகிச்சை அளிக்கப்பட்டு வருகிறது.


லாரணியாவின் தந்தையை விடுவியுங்கள்.

நான்கு வயது சிறுமி லாரணியாவின் மரணத்தில் மர்மம் நீடித்து வரும் நிலையில், அவரின் தந்தை வி.வில்பெர்ட் தடுப்புக் காவல் நீட்டிக்கப்படாமல் விடு விக்கப்பட வேண்டும் என்று சிறுமியின் குடும்பத்தினர் கோரிக்கை விடுத்துள்ளனர். வில்பெர்ட், கடந்த இரண்டு ஆண்டுகளாக குற்றத்தடுப்பு சட் டத்தின் (பொக்கா) கீழ் பொக்கோக் செனாவில் தடுத்து வைக்கப்பட்டுள்ளார். அவர் ஜூன் 28ஆம் தேதி விடுவிக்கப் பட வேண்டும். ஆனால், அவரின் சகாக்கள் பலரின் தடுப்புக்காவல் நீட்டிக்கப்பட்டிருப்பதால் அவருடைய தடுப்புக் காவலும் நீட்டிக்கப்படலாம் என நாங்கள் அஞ்சுகிறோம் என்று நம்பிக்கை மலேசியா இயக்கம் கூறிற்று. சுஹாகாம் ஆணையர் ஜெரால்ட் ஜோசப்பிடம் மகஜர் ஒன்றை ஒப்படைப்பதற்கு முன்னர் அந்த இயக்கத்தின் தலைவர் இதை தெரிவித்தார். இந்தப் பிரச்சினையை உள்துறை அமைச்சிடம் நாங்கள் எழுப்பி இருக்கிறோம். அவர் மனிதாபிமான அடிப்படையில் விடுவிக்கப்பட வேண்டும் என நாங் கள் கோருகிறோம். இதற்கு முன்னர் லாரணியாவின் இறுதிச் சடங்கில் கலந்து கொள்வதற்காக வில்பெர்ட் கைவிலங்கிடப்பட்ட நிலையில் ஒரு மணி நேரம் வெளியே அனுமதிக்கப்பட்டார் என்றார் அவர். குண்டர் கும்பல் நடவடிக்கை களில் ஈடுபட்ட குற்றச்சாட்டின் பேரில் பொக்கா சட்டத்தின் கீழ் வில்பெர்ட் தடுத்து வைக்கப்பட்டுள்ளார்.மகளின் இறுதிச் சடங்கில் கலந்து கொண்ட பின்னர் அவர் உணர்வுப்பூர்வமாக பாதிக்கப்பட்டுள்ளார். சுஹாகாம் மருத்துவ பரிசோதனை நடத்த வேண்டும். அவர் மன அழுத்தத்திற்கு ஆளாகியுள்ளார். அவர் தொடர்ந்து தடுப்புக் காவலில் வைக்கப்பட் டிருந்தால் ஏதாவது நேர்ந்துவிடும் என்று அவர் மேலும் கூறினார். லாரணியாவின் குடும்ப உறுப்பினர்கள் சுஹாகாமின் உதவியை நாடி இருப்பது இது இரண்டாவது முறையாகும். லாரணியாவின் மரணம் குறித்து தான் விசாரணை நடத்தப் போவதாக கடந்த மார்ச் மாத இறுதியில் சுஹாகாம் வாக்குறுதி அளித்து இருந்தது. லாரணியா கடந்த மார்ச் 20ஆம் தேதி துவாங்கு அம்புவான் ரஹிமா மருத்துவமனைக்கு கொண்டு வரப்படுவதற்கு ஒரு மணி நேரத்திற்கு முன்னதாக இறந்துவிட்டதாக மருத்துவமனை கூறியதைத் தொடர்ந்து அந்த சிறுமியின் மரணம் குறித்து புலன் விசாரணை செய்யும்படி சுஹாகாமிற்கு கோரிக்கை விடுக்கப்பட்டது. மருத்துவமனை யின் இந்த கூற்றை லாரணியாவின் தாயார் பிரேம்ஸ்ரீ மறுத்தார்.


விசுவாச முதலீட்டாளர்களுக்கான  எஸ்.எஸ்.பி.என்.-ஐ (SSPN-i) திட்டம் பி.டி.பி.டி.என். அறிமுகம் செய்தது

கோலாலம்பூர், பிப். 25-

தேசிய உயர் கல்வி நிதிக்கழகமான பி.டி.பி.டி.என். அதன் விசுவாச முதலீட்டாளர்களுக்காக ஒரு சதவீத விகிதத்தில் தேசியக் கல்வி சேமிப்புத் திட்டம் எஸ்.எஸ்.பி.என்.-ஐ (SSPN-i) அறிமுகம் செய்துள்ளது. நீண்ட கால அடிப்படையில் சேமிக்கும் முதலீட்டாளர்களுக்கு நன்றி பாராட்டும் வகையில் சிறப்பு வெகுமதியாக இந்த திட்டம் வழங்கப்படுகிறது. எஸ்.எஸ்.பி.என்.ஐ விசுவாச முதலீட்டாளர்களுக்கு தொடர்ந்து மூன்றாவது ஆண்டாக இந்த வெகுமதி வழங்கப்படுகிறது என பி.டி.பி.டி.என். தலைவர் டத்தோ வான் சைஃபுல் வான் ஜென் கூறினார்.

 இந்த சிறப்பு அறிமுகம் அமலில் இருக்கும் கால கட்டத்தில் மொத்தம் 500 வெள்ளி முதலீடு செய்யும் எஸ்.எஸ்.பி.என்.-ஐ முதலீட்டாளர்கள் இச்சலுகையை அனுபவிக்கலாம் என்று அவர் சொன்னார். இம்மாதம் 24 ஆம் தேதி தொடங்கி வரும் ஏப்ரல் 30 ஆம் தேதி வரையில் இச்சலுகை அமலில் இருக்கும். 2018 ஆம் ஆண்டுக்கு முன்னதாக எஸ்.எஸ்.பி.என்.-ஐ கணக்கை திறந்துள்ள முதலீட்டாளர்கள் இதில் பங்கேற்கலாம். இதற்குத் தகுதி பெறும் எஸ்.எஸ்.பி.என்.-ஐ முதலீட்டாளர்கள் இந்த அரிய வாய்ப்பினை பயன்படுத்திக் கொள்ளும்படி வலியுறுத்தப்படுகின்றனர்.

நேற்றுக் காலையில் முகநூல் வாயிலான நேரலையின்போது வான் சைஃபுல் எஸ்.எஸ்.பி.என்.-ஐ விசுவாச வெகுமதி திட்டத்தை தொடக்கி வைத்தார். பி.டி.பி.டி.என். தலைமை நிர்வாகி அஹ்மட் டசுக்கி அப்துல் மாஜிட் உடனிருந்தார். ஆண்டு தோறும் வழங்கப்படும் லாப ஈவுக்கு கூடுதலாக இந்த எஸ்.எஸ்.பி.என்.-ஐ 2021 வெகுமதி வழங்கப்படுகிறது. 2020 ஆம் ஆண்டை பொறுத்த வரையில் பி.டி.பி.டி.என். வரலாற்றில் மிகவும் பெருமை வாய்ந்த ஒன்றாகும். கோவிட்-19 தொற்றின் காரணமாக பொருளாதார பாதிப்பு இருந்த போதிலும், 2020 இல் 199 கோடி வெள்ளி சேமிப்புடன் புதிய சாதனையை பி.டி.பி.டி.என். பதிவு செய்தது.

இதன் காரணமாக, மற்ற நிதிக் கழகங்களுடன் ஒப்பிடுகையில் ஒரு தொடர்ச்சியான, நிலையான லாப ஈவை பி.டி.பி.டி.என். வழங்க முடிந்தது என்று வான் சை புல் மேலும் கூறினார். நிச்சயமாக 2020 ஆம் ஆண்டு லாப ஈவு அறிவிப்பு எஸ்.எஸ்.பி.என். முதலீட்டாளர்களுக்கு ஒரு நற்செய்தியாகவே விளங்கும். இது பலரின் பங்களிப்பு இன்றி சாத்தியமாகி இருக்காது. நம்மால் முடியும் என்பதை நிரூபிக்கும் வகையில் கடுமையாக உழைத்த பி.டி.பி.டி.என். அதிகாரிகளுக்கு இவ்வேளையில் நன்றி தெரிவித்துக் கொள்கிறேன்.

அதே சமயம், இந்த லாப ஈவை வழங்குவதற்கான அனுமதியை வழங்கிய உயர் கல்வி அமைச்சு மற்றும் பொருளாதார அமைச்சு உள்ளிட்ட அரசாங்க தரப்பினருக்கும் தாங்கள் நன்றி தெரிவிப்பதாக அவர் மேலும் சொன்னார். எஸ்.எஸ்.பி.என். லாப ஈவு 4 விழுக்காடு வழங்கப்படுவதானது பிள்ளைகளின் கல்விக்கான  முதன்மை சேமிப்பாக இதனை மாற்றும் என்பதில் ஐயமில்லை. 2021 பிப்ரவரி 26 ஆம் தேதி, வெள்ளிக்கிழமை முதல் www.ptptn.gov.my என்ற அதிகாரப்பூர்வ அகப்பக்கம் வாயிலாக தங்களின் எஸ்.எஸ்.பி.என். கணக்குகளில் லாப ஈவை எஸ்.எஸ்.பி.என். முதலீட்டாளர்கள் சரிபார்க்கலாம்.

2021 ஆம் ஆண்டுக்கு, மொத்தம் 180 கோடி வெள்ளி எஸ்.எஸ்.பி.என். முதலீட்டிற்கு பி.டி.பி.டி.என். இலக்கிட்டுள்ளது. கடந்த 2018 ஆம் ஆண்டு முதல் தொடர்ந்து மூன்று ஆண்டுகளுக்கு ஓர் உறுதியான இடத்தை அடைந்ததன் பயனாகவே இது சாத்தியமாகியுள்ளது. நிர்வாகம், முதலீடு, விற்பனை, தொடர்பு வியூகம் ஆகியவற்றில் பல்வேறான ஆக்ககரமான செயலாக்கத்தை வெளிப்படுத்த முடிந்ததே இந்த வெற்றிக்கான காரணமாகும். 2021 ஆம் ஆண்டு முழுவதும் இது அமல்படுத்தப்படும்.

எஸ்.எஸ்.பி.என். ஒரு சாதாரண சேமிப்பு கிடையாது. மாறாக, ஒரு குடும்பம் முழுவதற்கும் தேவையான சலுகைகளை இது வழங்குகிறது. ஓராண்டுக்கு 8,000 வெள்ளி வரைக்குமான வரி விலக்கு, 10,000 வெள்ளி வரைக்குமான ஈடான மானியம், சிறப்பான லாப ஈவு மற்றும்  தங்களின் பெற்றோருக்கு எதிர்பாராத விதமாக ஏதேனும் நேரிடும் பட்சத்தில் பிள்ளைகள் கல்வியைத் தொடருவதற்கு உதவும் தக்காஃபுல் பாதுகாப்பு, இறுதிச் சடங்கிற்கான செலவுகள் ஆகியன இவற்றில் அடங்கும்.

எனவே இனியும் காத்திராமல் எஸ்.எஸ்.பி.என். உடன் உங்கள் சேமிப்பை இன்றே தொடங்குங்கள். பிள்ளைகளின் எதிர்கால கல்விக்கான உத்திரவாதமாக எஸ்.எஸ்.பி.என். திட்டத்தை அவர்களுக்கு சிறந்த பரிசாக வழங்குங்கள். www.lovesspn.com  என்ற அகப்பக்கத்தின் வாயிலாக நீங்கள் சேமிப்பை திறக்கலாம் அல்லது சேமிப்பை அதிகரிக்கலாம்.


பத்துமலை தைப்பூச விழாவின் மொத்த வரவு வெ.லட்சம்!

இவ்வாண்டு பத்துமலை தைப்பூச விழாவின் மொத்த வரவு 25 லட்சத்து 9 ஆயிரத்து 803 வெள்ளி என்று ஸ்ரீ மகா மாரியம்மன் தேவஸ்தானத்தின் தலை வர் டான்ஸ்ரீ ஆர். நடராஜா நேற்று அறிவித்தார்.பத்துமலையில் தைப்பூச விழா கடந்த பிப்ரவரி 8,9,10 ஆகிய மூன்று தினங்களுக்கு வெகு விமரிசையாக கொண்டாடப்பட்டது. பொங்கல் விழா, சீனப் பெருநாள் என்பதால் பக்தர்கள் முன்கூட்டியே தங்களின் நேர்த்திக் கடனை செலுத்தத் தொடங்கிவிட்டனர். இதனால் தைப்பூசத் திற்கு முன்பும், முடிந்த பிறகும் பத்துமலைக்கு வருகைத் தந்த பக்தர்களின் எண்ணிக்கை நாளுக்கு நாள் அதிகரித்துக் கொண்டே இருந்தது. பத்துமலை தைப்பூச விழா முழுமையாக நிறைவு பெற்ற வேளையில் அதன் வரவுகளை மக்களுக்கு அறிவிக்க வேண்டிய கடப்பாடு தேவஸ்தானத்திற்கு உள்ளது. அவ்வகையில் 2017ஆம் ஆண் டின் தைப்பூச விழாவின் மொத்த வரவு 25 லட்சத்து 9 ஆயிரத்து 803 வெள்ளியாகும். இது கடந்த 2016ஆம் ஆண்டைக் காட்டிலும் 2 லட்சத்து 20 ஆயிரத்து 255 வெள்ளி கூடுதல் வரவாகும். கடந்தாண்டு தைப்பூச விழாவின்வழி தேவஸ்தானத்திற்கு 22 லட்சத்து 89 ஆயிரத்து 548 வெள்ளி வரவு கிடைத்தது என்று அவர் குறிப்பிட்டார். கடை வாடகைகளின் வழி தேவஸ்தானத்திற்கு 11 லட்சத்து 13 ஆயிரத்து 450 வெள்ளி வரவு கிடைத்துள்ளது.பால்குடம் 190,270 வெள்ளி, அர்ச்சனை 463,727 வெள்ளி, முடி காணிக்கை 76,875, காவடி காணிக்கை 1395 வெள்ளி, காது குத்து 1000 வெள்ளி, உண்டியல் 475,600 வெள்ளி உட்பட 17 அம்சங்களின் வழி தேவஸ்தானத்திற்கு வரவு கிடைத்துள்ளது என்று அவர் கூறினார். பத்துமலைக்கு செல்ல வேண்டாம், பால்குடம் காணிக்கை செய்ய வேண்டாம், அர்ச்சனை செய்யவேண்டாம் என தேவஸ்தானத்திற்கு எதிராக சமூக வலைத்தளங்களில் பல பிரச்சாரங்கள் செய்யப்பட்டன. அவை அனைத்தும் ஒரு சிலரின் தனிப்பட்ட செயல்பாடுகளாகும்.ஆனால் ஸ்ரீ மகா மாரியம்மன் தேவஸ்தானத்தின் மீது மக்களுக்கு உள்ள நம்பிக்கை இதுநாள் வரை குறையவில்லை. ஒவ்வொரு தைப்பூசத்தின் போதும் லட்சக் கணக்கான பக்தர்கள் பத்துமலைக்கு வருகி ன்றனர். தங்களின் நேர்த்திக் கடன்களை செலுத்துகின்றனர். மகிழ்ச்சியுடன் வீடு திரும்புகின்றனர்.பக்தர்களின் வசதிக்காக பல அபிவிருத்தி பணிகளை தேவ ஸ்தானம் செய்து வருகிறது. குறிப்பாக நான்காவது படிக் கட்டு கட்டப்பட்டுள்ளது. இரு ஆலயங்களின் கும்பாபிஷேகத்திற்காக திருப்பணிகள் நடைபெற்று வருகிறது. அதனைத் தொடர்ந்து பத்துமலை கலை, கலாச்சார மையம் கட்டு வதற்கான பணிகள் தொடங்கும். இவை அனைத்தும் மக்களின் நன்மைக்காக தான் செய்யப் பட்டு வருகிறது. இதுபோன்று பல அபிவிருத்தி பணிகளை செய்ய தேவஸ்தானம் தயாராகவுள்ளது. ஆகவே தேவஸ்தானத்திற்கு எதிராக கருத்துகளை தெரிவித்து எங்களை மன உளைச்சலுக்கு ஆளாக்க வேண் டாம் என்று டான்ஸ்ரீ நடராஜா கேட்டுக் கொண்டார்.


நடிகர்கள் சம்பளத்தைக் குறைத்தால் நல்லது!'' - மலைக்க வைத்த மதன் கார்க்கி

திரையரங்குகள் மீதான இரட்டை வரிவிதிப்புக்கு எதிராக, தமிழகம் முழுவதும் கடந்த திங்கள் முதல் தொடர்ந்து நான்கு நாள்களாகப் படங்களைத் திரையிடாமல் புறக்கணித்து வருகின்றனர் தியேட்டர் உரிமையாளர்கள். இதனால், பல கோடி ரூபாய் இழப்பை தியேட்டர் உரிமையாளர்களும் சினிமா தயாரிப்பாளர்களும் சந்தித்து வருகின்றனர். மாநில அரசின் கேளிக்கை வரியை ரத்து செய்ய வேண்டும்' என சினிமா உலகத்தினர் கோரிக்கை வைக்கும் வேளையில், பாடலாசிரியர் மதன் கார்க்கி தன்னுடைய ட்விட்டர் பக்கத்தில், 'திரையரங்குகள் மூடப்பட்டுள்ளதைப் பார்க்கும்போது மனம் வலிக்கிறது. கேளிக்கை வரி திரும்பப் பெறப்பட்டு சினிமா துறை மீண்டும் சரியான பாதையில் செல்லும் வரை எனது சம்பளத்திலிருந்து 15 சதவீதத்தைக் குறைத்துக் கொள்கிறேன்' எனத் தெரிவித்தார். இதைத் திரையுலகினர் பலரும் வரவேற்றுள்ளனர். ''ஒரு பிரச்னை வரும்போதுதான் அதற்கான தீர்வைத் தேடுவோம். பிரச்னைக்கான தீர்வை வெளியே தேடாமல், எனக்குள்ளேயே தேடினேன். எனவே தான், இப்படி ஓர் அறிவிப்பை வெளியிட்டேன். என்னால் இதுதான் செய்ய முடியும். தயாரிப்பாளர்களுக்குப் பிரச்னைக்கு மேல் பிரச்னை வந்துகொண்டு இருக்கிறது. பைரசி என்பது ஒரு பெரிய பிரச்னையாகவே ஓடிக் கொண்டிருக்கிறது. கிரிக்கெட் மேட்ச் நடக்கும் போதெல்லாம், தியேட்டரில் வசூல் பாதிக்கப்படும். இதை எல்லாம் எதிர்கொண்டுதான் தயாரிப்பாளர்கள் ஒரு படத்தைத் தயாரிக்கிறார்கள். இந்த சினிமாவை அடிப்படையாக வைத்துதான் என்னுடைய வாழ்க்கை இருக்கிறது. எனவேதான், இந்தப் பிரச்னைக்கு என்னால் என்ன செய்ய முடியும் என்று யோசித்தேன். என்னால் வெளியில் போய் போராட முடியாது. எதிராகக் குரல் கொடுக்கவும் முடியாது. அதனால்தான் சம்பளத்தில் 15 சதவீதத்தைக் குறைத்துக்கொள்கிறேன் என்றேன். இது எந்த அளவுக்குப் பயனுடையதாக இருக் கும் என்று தெரியவில்லை. இதனால் சிறு தாக்கம் ஏற்பட்டாலும் மகிழ்ச்சிதான். என்னுடைய முயற்சிக்கு சில தயாரிப்பாளர்கள் தங்கள் வாழ்த்தைத் தெரி வித்தார்கள்" என்றார். " இது என்னுடைய தனிப்பட்ட முடிவு. ஆனால், என்னைப்போல நடிகர்களும் செய்ய முன்வந்தால், அது தமிழ் சினிமாவுக்கு ஆரோக்கியமான உதவியாக இருக்கும். ஆனால், இதுபற்றி சொல்ல எனக்கு எந்த உரிமையும் இல்லை. அது அவர்களின் தனிப்பட்ட முடிவு" என்றார் உறுதியாக.


போகவேண்டிய உயிரா நவீனின் உயிர்?

சாணக்கியன் இந்திய சமூகத்தால் விதைக்கப்படும் வீரியங்கொண்ட திறனாளிகள் விருட்சமாகி நிழலைப் பரப்புவதற்கு முன்பாகவே விரைவில் புதைக்கப்படுவது அல்லது விரட்டி ஒடுக்கப்படுவது என்பது மலேசிய சட்ட அத்தியாயத்தில் எழுதப்படாத ஒரு விதி. அதிலும் தன் தலைமுறையைக் காக்க தலையெடுத்து ஒருவன் நிற்பான் எனில் தலைகள் பல குவிந்து அவன் தலையை வீழ்த்தும்வரை தணியாத வெறிகொண்டு தாக்குகின்ற, தம்மைத் தாமே அழித்துக் கொள்கின்ற தமிழர் சமூகத்தின் ஒரு தரப்பு இன்னும் வாழ முற்படும்வரை நமக்கேது விடிவு? அறுபது ஆண்டுகால வரலாற்றில் தமிழர் சமுதாயம் அற்ப உரிமைகளைப் பெறுவதில்கூட அரசுடன் முட்டி மோதி, முடிந்தால் கெஞ்சிக் கேட்டு, தமிழர் வீர மாண்பு மறந்து வீதியில் இறங்கி போராடி வாழும் அவல வாழ்க்கை வாழும் நாம், நம்மை நாமே கொன்று, வஞ்சித்து, பழிதீர்த்து இன்னும் எத்தனை நாள் காலம் கடத்தப்போகிறோம்? தடைகளை ஒன்றிணைந்து எப்போதுதான் தகர்த்தெறியப்போகிறோம்? நல்லொதோர் வீணை செய்தே அதை நலம்கெடப் புழுதியில் எறிவதுண்டோ என்ற பாரதி பாடல் நவீனுக்கே எழுதப்பட்டதா? உனக்கென ஒரு பாதையை உருவாக்க நீ தவறிவிட்டாய். ஆனால் தனக்கென ஒரு பாதையில் வெறிகொண்டு பயணிக்கும் மற்றவனை நீ கொன்று வென்றது என்ன? நீ கொன்றபின் அவனை வென்ற பின் திரும்பி எழுந்து வருவதற்கென்ன திரைப்படமா நீ திரைப்படத்தில் கற்றுக்கொண்டதை வாழ்க்கையில் திணிப்பதற்கு? ஆஸ்காரை வென்றெடுத்த ஏ.ஆர். ரஹ்மானை ஈன்றெடுத்த ஒரு குடும்பத்தை இன்று உலகத் தமிழினமே கர்வம்கொண்டு, மதம் மறந்து இனம் பொருந் திக் கொண்டாடுகிறது. அந்த இலட்சிய வேட்கை கொண்ட ஒரு இசைக்கலைஞனின் வெறியை ஒரு தரப்பு மூச்சுவிடாத மூளைச்சாவாக முடித் திருக்கிறது என்பது எப்பேர்ப்பட்ட கொடூரச் செயல்? சட்டம் தன் கடமையைச் செய்யும் என்பது நிஜமானால் சட்டவாளர்கள் தங்கள் கடமை தவறுவது ஏன்? இவன் குற்றவாளி இல்லை என வாதிட வரிந்து கட்டி வருவது ஏன்? இது எவ்வகையில் சட்ட தர்மம்? தண்டிக்கப்படவேண்டியவனை தற்காத்து தப்பிக்கவைக்கும் சட்டவாளர்கள் இருக்கும்போது தண்ட னைதான் குறையுமே தவிர குற்றவாளிகளால் நிறையும் நம் சமூகம். குற்றம் புரிந்து உயிராய் சிறைக்குப் போனவன் பிணமாய் திரும்பிவந்த துயரங்களின் பின்னணியில் எத்தனை எத்தனை தமிழர்கள் இதுவரை? பால முருகன் தொடங்கி பல உயிர்கள் தடமின்றிப் போன மடைமைச் சமூகமாக ஏனோ உங்கள் வாழ்வை சிதைத்துக் கொள்கிறீர்கள். உங்களுக்குள் ஒரு உயிர் என்பதைவிட உங்களின் பின் எத்தனை உயிர், உன்னால் உன் உறவின் வயிற்றுள் ஒரு உயிர் என நகல்களை அதிகமாக்கி அகலக் குற்றம் புரிந்து விதி தவறி வாழ்வதில் என்னடா நியாயம் இருக்கிறது? போகவேண்டிய உயிரா நவீனின் உயிர்? அது உலகில் எதுவோ ஆக வேண்டிய இலட்சியத்துடன் உலவிவந்த உயிரல்லவா? வெறும் சதைப் பிண்டத்தை பெரும் கதைக் கனவோடு கருவிலிருந்து அடைகாத்து இறக்கிவைத்த அந்த தாயின் கண்ணீருக்கு யாரிடம் என்ன பதில் என்ன இருக்கிறது? உன்னை நம்பி உன்னுடன் வாழ என உன் சமூகத்தில் இறக்கிவைத்த அந்த இளசுவின் இதயத்தில் இரத்தக் கசிவை கொடுத்ததில் என்ன சுகம் இந்த தரம்கெட்ட தரப்பிற்கு? பிள்ளை ஒன்றை இழந்து நிற்கிறோம் என்பதில் பிரதமரின் அனுதாபம் மருந்தாகுமா? பிள்ளைகளை நாம் இனி இழக்கமாட்டோம் என்பதில் பிரதமரின் உறுதி ஒன்று விருந்தாகுமா? பள்ளியில் குண்டர்தனம் இன்று நேற்று முளைத்ததா? தமிழ்ப்பள்ளிகளில் குண்டரியம் இதுவரை அரசு அறியாததா? எங்கள் பிள்ளைகளை நாங்களா குண்டர்களாக்கினோம்? இதற்குள்ளும் ஒரு அரசியலா? இல்லை அரசியலால் விளைந்த விபரீதமா? கலை, கலாச்சரம், பண்பாடு, அறிவாற்றல், திறனாற்றல், ஒழுக்கம் என அத்தனை மாண்புகளையும் கற்றுத்தரும் கலாசாலையான பள்ளிகளில் இன்று நாம் கற்றுக்கொள்கின்ற பாடம்தான் என்ன? பள்ளி மாணவரிடையே போதைப்பொருள், பள்ளி மாணவன் செருப்பால் தாக்கப்பட்டான், பள்ளியில் பகடிவதை, பள்ளி மாணவரிடையே குண்டர் கும்பல், பள்ளியின் முன்னே கேங் கூடி கேக் வெட்டினர், பள்ளி மாணவி பலாத்காரம்.... இன்னும் பல. இது ஒரு நல்ல சமூகத்தின் எழுச்சிக்கான அறிகுறியா? அல்லது வீணாகப்போகிறோம் என்பதற்கான சிவப்பு சமிக்ஞையா? பல்லாயிரம் கண்களை கண்ணீரால் நனைத்த நவீனின் உயிர்ப்பிரிவு அவன் மாபெரும் கலைஞனாகி அவன் இசைக்கும் இசையால் கூட நனைந்திட வாய்ப்பில்லை. நவீனுக்காக மக்கள் தம்மைக் கரம் பற்றிய ஆயிரம் மெழுகுவர்த்திகளுக்கும் தெரிந்திருக்காது இத்தனை விரைவாய் அணைவான் என்று. சமூக வலைத் தளங்கள் சற்றே தம்மை மறந்து நவீனுக்காக இயங்கின. அவன் செய்தியை நாடறிய துடித்தன. நவீனின் தாய் ஒரு மகனை இழந்தாள். பல்லாயிரம் மகன்களை ஏற்றாள். விழித்துக் கொண்டது ஒரு சமூகம். நவீனின் அழிவில் பல பாடம் கற்றுக்கொண்டது இளைய வர்க்கம். இரக்கமற்றவர்களாக ஆங்காங்கே விளைய முனையும் வித்துக்களை ஈரமுள்ளவர்களாக மாற்ற நாம் என்ன செய்யப்போகிறோம்? அவர்கள் என்ன களைகளா களைந்தெறிவதற்கு? உயிர்கள். வழிகள் உண்டு. வாழ அல்ல. வரும் காலம் பறை போற்றும் சிறந்த சமூகமாக வாழ்ந்திட. வா. உன் வரலாற்றை புரட்டிப் பார். நீ எங்கோ ஒரு தொலைவில் சிறு புள்ளியாக நிற்கிறாய் என்பதை நீ உணர. தம்பி நவீன் பகடிவதையால் பாதிக்கப்பட்ட முதல் ஒருவன் அல்ல. ஆனால் நவீன்தான் பகடிவதை காவுகொண்ட கடைசி ஒருவனாக இருக்க வேண்டும். இதுதான் அவனின் பிரிவின்வழி பெருக்கெடுத்தோடிய கண்ணீர் ஆற்றின் வழி மிதந்து வந்த செய்தியாக இருக்கிறது.


ரூ.240 கோடி வசூல் செய்து ‘பாகுபலி-2’ படைத்த புதிய சாதனை

நடிகர்கள் பிரபாஸ், ராணா, சத்யராஜ், நாசர், நடிகைகள் ரம்யாகிருஷ்ணன், அனுஷ்கா, தமன்னா நடித்த ’பாகுபலி-2’ படம் உலகம் முழுவதும் வெளியானது. இது பாகுபலி-1 படத்தின் தொடர்ச்சி என்பதால் ரசிகர்கள் ஆவலுடன் எதிர்பார்த்தனர். இதனால் முதல் நாள் முதல் காட்சி பார்க்க ஆன் லைன் மூலம் டிக்கெட்டுகளை முன்பதிவு செய்தனர். வெள்ளிக்கிழமை படம் வெளியான தியேட்டர்களில் ரசிகர்கள் கூட்டம் அலை மோதியது. உலகம் முழுவதும் வெளியானாலும் ஆந்திராவில் பிரபாஸ், ராணா ரசிகர்கள் திருவிழாக்கோலம் பூண்டு இருந்தனர். சத்யராஜ், நாசர், ரம்யாகிருஷ்ணன் நடித்ததால் தமிழ்நாட்டிலும் படத்துக்கு நல்ல வரவேற்பு கிடைத்தது. படத்தின் கதாநாயகன் பிரபாஸ் என்றாலும் சத்யராஜ் படம் போல் ஆரம்பம் முதல் இறுதிவரை இடம் பெற்றுள்ளார். ‘பாகுபலி’ முதல் பாகத்தில் ’கட்டப்பா ஏன் பாகுபலியை கொலை செய்தார்’ என்பதற்கு ‘பாகுபலி 2’இல் விடை கிடைக்கும் என படம் முடிவடைந்ததால் 2ஆம் பாகம் மிகுந்த எதிர்பார்ப்பை ஏற்படுத்தியது. வெளிநாடுகளுக்கு இணையான ’கிராபிக்ஸ்’ தொழில் நுட்பம் பயன்படுத்தப்பட்டதால் 2 ஆண்டுகளாக படம் தயாரிப்பில் இருந்தது. இதனால் ரசிகர்கள் 2 வருடம் காத்திருந்தனர். அவர்களது எதிர்பார்ப்பை பூர்த்தி செய்து ஆங்கில படம் பார்ப்பது போன்ற பிரம் மையை ஏற்படுத்தி இருக்கிறார் இயக்குனர் ராஜமவுலி. உலகம் முழுவதும் 9,000 தியேட்டர்களில் பாகுபலி-2 ரிலீஸ் ஆனது. முதல் நாளில் மட்டும் இந்த படம் ரூ.100 கோடி வசூலித்து சாதனை படைத்து இருப் பதாக தகவல் வெளியாகியுள்ளது.‘பாகுபலி-2’ படம் தெலுங்கு, தமிழ், இந்தி என 3 மொழிகளில் வெளியாகியுள்ளது. இதில் இந்தியில் மட்டும் முதல் நாளில் ரூ.40 கோடிக்கு வசூலாகி உள்ளது. இவை அனைத்துமே ஆன்லைன் முன்பதிவு மூலம் விற்பனையான டிக்கெட் வசூல் ஆகும். ஆன்லைனில் முதல்நாளில் ஒரு வினாடிக்கு 12 டிக்கெட்டுகள் வீதம் முன்பதிவு செய்யப்பட்டுள்ளது. தமிழ்நாட்டில் 650 தியேட்டர்களில் பாகுபலி-2 ரிலீஸ் செய்யப்பட்டது. தமிழ்நாட்டில் முதல்நாளில் ரூ.13 கோடி வசூலாகி உள்ளது. கேரளாவில் 300 தியேட்டர்களில் ரிலீஸ் ஆகி முதல்நாளில் ரூ.5 கோடி வசூலித்து கொடுத்துள்ளது. மலையாளம் அல்லாத பிற மொழிப்படம் கேரளாவில் ஒரே நாளில் ரூ.5 கோடி வசூலித்து இருப்பது புதிய சாதனையாகும். ஆந்திராவில் ‘பாகுபலி-2’ படம் பார்க்க காலை 6 மணிக்கே ரசிகர்கள் கூட்டம் கூடியது. ஐதராபாத்தில் ஆன்லைன் முன்புதிவு தொடங்கியதும் ரசிகர்கள் அனைவரும் செல்போன்களில் டிக்கெட்டுகளை போட்டி போட்டு முன்பதிவு செய்தனர். ஆந்திரா, தெலுங்கானாவில் 1000 தியேட்டர்களில் ‘பாகுபலி’ ரிலீஸ் செய்யப்பட்டு முதல் நாளில் ரூ.40 முதல் ரூ.50 கோடி வரை வசூலானது. கர்நாடகத்தில் 400 தியேட்டர்களில் ரிலீஸ் ஆனது. பெங்களூரில் 95 சதவீத தியேட்டர்களில் ‘பாகுபலி-2’ படம் ஓடியது. இங்கு தெலுங்கு மொழியில் படம் வெளியானது. பெங்களூர், மும்பையில் ஆன்லைனில் முன்பதிவு செய்த டிக்கெட்டுகள் கள்ள மார்க்கெட்டில் ரூ.1000, ரூ.1,500, ரூ.2,000 என ரகசியமாக விற்கப்பட்டது. வெளிநாடுகளில் 1000 தியேட்டர்களில் ‘பாகுபலி-2’ படம் ரிலீஸ் ஆனது. இன்று ஞாயிற்றுக்கிழமை வரை 3 நாளில் மொத்தம் ரூ.240 கோடி வரை முன்பதிவு மூலம் வசூலாகி உள்ளது.


பிரதமர் வேட்பாளர் அன்வார் மட்டுமே.

கோலாலம்பூர் அடுத்த மத்திய அரசாங்கத்தை பக்காத்தான் ஹராப்பான் அமைத்தால், பிரதமராக வர பிபிபிஎம் அவைத் தலைவர் துன் டாக்டர் மகாதீர் முகமட் விருப்பம் தெரிவித்து இருப்பதை பிகேஆர் உதவித் தலைவர் ஷம்சுல் இஸ்கண்டார் முகமட் அக்கின் நிராகரித்தார். பக்காத்தான் ஹராப்பான் பங்காளிக் கட்சிகளைச் சேர்ந்த ஒவ்வொரு தலைவரும் முந்திச் சென்ற முடிவுகளையும் தீர்மானங்களையும் எடுக்க முற்படக்கூடாது. கூட்டு தார்மீக கொள்கைகளையும் ஒற்றுமையையும் உறுதிப்படுத்த கருத்தொருமிப்பு அடிப்படையில் இவ்வாறு முடிவெடுக்கப்பட்டிருக்கிறது என்று புக் கிட் கட்டில் நாடாளுமன்ற உறுப்பினருமான ஷம்சுல் கூறினார். பக்காத்தான் ஹராப்பானுக்கான பிரதமர் வேட்பாளராக வருவது குறித்து பரிசீலிக்க தான் தயார் என மகாதீர் நேற்று முன்தினம் கூறியிருந்தார். சிறையில் அடைக்கப்பட்டிருக்கும் டத்தோஸ்ரீ அன்வார் இப்ராஹிம் மட்டுமே பிரதமர் பதவிக்கான ஒரே வேட்பாளர் என பக்காத்தான் ஹராப்பான் பங் காளிக் கட்சிகளிடையே இணக்கம் காணப்பட்டிருப்பதாகவும் ஷம்சுல் குறிப்பிட்டார். பதினான்காவது பொதுத் தேர்தலில் அரசாங்கம் மாறினால் பிரதமர் பதவிக்கான ஒரே வேட்பாளராக அன்வார் இப்ராஹிமின் பெயரை குறிப்பிட்டுள்ளார்.எனவே, பிரதமர் வேட்பாளர் யார் என்ற கேள்வி இனிமேல் எழக் கூடாது என்றார் அவர். பதினான்காவது பொதுத் தேர்தலில் எவ்வாறு வெற்றி பெறுவது என்பது மீதே கவனம் முழுவதும் இருக்க வேண்டும் என்றும் அவர் மேலும் கூறினார்.


அவங்களுக்கு எத்தனையோ எங்களுக்கும் அத்தனை கொடுக்கணும்!’’ - தே.மு.தி.க கெடுபிடி

தேர்தல் புயல் கரையை நெருங்கும் வேளையில், கூட்டணி மேகங்கள் இருளத் தொடங்கிவிட்டன. தி.மு.க கூட்டணிக் கட்சிகள், தொகுதிப் பங்கீட்டு க்கான முஸ்தீபுகளில் இறங்கிவிட்ட வேளையில், தங்கள் பக்கமும் ஒரு வலுவான அணி அமைக்க அ.தி.மு.க முனைப்புக்காட்டி வருகிறது. அ.தி.மு.க-வுடன் பாட்டாளி மக்கள் கட்சி, புதிய தமிழகம் கட்சி பேச்சுவார்த்தை நடத்தி வரும் நிலையில், விஜயகாந்தின் தேசிய முற்போக்கு திராவிடக் கழகத்தோடு பி.ஜே.பி பேச்சுவார்த்தை நடத்துகிறது.

தே.மு.தி.க தலைவர் விஜயகாந்த் சார்பாக, அவரின் மைத்துனர் எல்.கே.சுதீஷ், கூட்டணிப் பேச்சுவார்த்தை நடத்தி வருகிறார். கடந்த 2014 நாடாளு மன்றத் தேர்தலில் பி.ஜே.பி கூட்டணியில் அங்கம் வகித்த தே.மு.தி.க 14 தொகுதிகளில் போட்டியிட்டு, திருப்பூர் தொகுதியில் மட்டும் இரண்டாமிடம் பெற்றது. மற்ற 13 தொகுதிகளிலும் மூன்றாமிடமே அக்கட்சிக்குக் கிடைத்தது. 5.2 சதவிகித வாக்குகளுடன், மூன்றாமிடம் பெற்ற பி.ஜே.பி-க்கு அடுத்த இடத்தை அந்தத் தேர்தலில் தே.மு.தி.க பெற்றது.

அடுத்து வந்த 2016 சட்டமன்றத் தேர்தலில், மக்கள் நலக் கூட்டணியில் 103 இடங்களில் போட்டியிட்ட தே.மு.தி.க-வுக்கு 2.4 சதவிகித வாக்குகளே கிடைத்தன. இந்த வாக்குகளை அடிப்படையாக வைத்துதான், தே.மு.தி.க-வுடன் தொகுதிப் பங்கீட்டை பி.ஜே.பி மேற்கொண்டிருக்கிறது.

2016-ம் ஆண்டு நடைபெற்ற சட்டப் பேரவைத் தேர்தலுக்குப் பின்னர், ஜெயலலிதா மற்றும் கருணாநிதி என்ற இரு பெரும் ஆளுமைகள் இல்லாத தேர்தல் என்பதால், வரவிருக்கும் நாடாளுமன்றத் தேர்தல் கூட்டணி மற்றும் அதன் முடிவுகள், தமிழகத்தில் மிகப் பெரிய அரசியல் தாக்கத்தை ஏற்படுத்தும் என்பதை இரு பெரிய திராவிடக் கட்சிகளுமே நன்கு உணர்ந்துள்ளன. தி.மு.க தலைமையிலான கூட்டணியைப் பொறுத்தவரை, காங்கிரஸ் கட்சி அந்த அணியில் ஏற்கெனவே இணைந்துவிட்டது. கம்யூனிஸ்ட் கட்சிகள், விடுதலைச் சிறுத்தைகள், இஸ்லாமிய அமைப்புகள் என வலுவான அணி யாகத் தி.மு.க கூட்டணி பார்க்கப்படுகிறது. இந்த அணியை எதிர்கொள்ள அ.தி.மு.க தலைமையிலான கூட்டணியும் வலுவானதாக இருக்க வேண்டும் என பி.ஜே.பி விரும்புகிறது.

பா.ம.க ஒருபுறம் அ.தி.மு.க-வுடனும், பி.ஜே.பி-யுடனும் பேசிக்கொண்டிருப்பதாகத் தகவல்கள் வந்துகொண்டிருக்கின்றன. கூட்டணி பற்றிப் பேசிக்கொ ண்டிருக்கிறோம் என்பதை, இரு தரப்புமே வெளிப்படையாகத் தெரிவித்துள்ள நிலையில், அதிகாரபூர்வ அறிவிப்பு விரைவில் வெளியாகும் என்று எதிர்பார்க்கப்படுகிறது.

கூட்டணிப் பேச்சுவார்த்தை குறித்து தே.மு.தி.க, மூத்த நிர்வாகிகளிடம் பேசினோம். 2014 தேர்தலில் பி.ஜே.பி கூட்டணியில் போட்டியிட்டபோது, எங்க ளுக்கு 14 தொகுதிகளும் பா.ம.க-வுக்கு 8 தொகுதிகளும் ஒதுக்கப்பட்டன. பின்னர் நடைபெற்றச் சட்டமன்றத் தேர்தலில் எங்களின் வாக்கு சதவிகிதம் 2.4 ஆக குறைந்தது. அதை அடிப்படையாக வைத்து, மூன்று தொகுதிகளைப் பெற்றுக் கொள்ளுமாறு பி.ஜே.பி பேச்சு நடத்துகிறது. இது ஏற்கத்தக்கதல்ல.

தி.மு.க-வுக்கு எதிரான வாக்குகளும், விஜயகாந்த் மீதுள்ள பற்றால் விழும் வாக்குகளும் எங்களுக்கு எப்பவும்போல விழும். 2016 சட்டமன்றத் தேர்தல் ஒரு சறுக்கல், அவ்வளவுதான். மேலும், தென் தமிழகத்தில் டி.டி.வி.தினகரனை எதிர்கொள்ள பி.ஜே.பி - அ.தி.மு.க கூட்டணியில் எங்களால் மட்டுமே முடியும். இதையும் மேற்கோள்காட்டி, பா.ம.க-வுக்கு எத்தனை தொகுதிகள் ஒதுக்கப்படுகிறதோ, அதே எண்ணிக்கையில் தே.மு.தி.க-வுக்கும் ஒதுக்க வேண்டும் என்று கேட்டுள்ளோம். கடந்த நாடாளுமன்றத் தேர்தலில், கூட்டணிக் கட்சிகளிலேயே அதிகப்படியான தொகுதிகளில் போட்டியிட்டுவிட்டு, இப்போது மூன்று தொகுதிகளுக்குள் எங்களால் சுருக்கிக்கொள்ள முடியாது’’ என்றனர்.


பெட்ரோல் விலை உயர்வு: அரசியல் தலைவர்கள் கண்டனம்

நேற்று நள்ளிரவு முதல் பெட்ரோல், டீசல் பொருட்களின் விலைகள் உயர்த்தப்பட்டிருப்பதற்கு தமிழக அரசியல் கட்சிகள் கடும் கண்டனம் தெரிவித்துள்ளன. தமிழகத்தில் பெட்ரோலின் விலை லிட்டருக்கு 4 ரூபாய் 18 பைசாவும் டீசலுக்கு 2 ரூபாய் 55 காசுகளும் உயர்த்தப்பட்டிருக்கிறது.

சர்வதேச அளவில் கச்சா எண்ணையின் விலை உயர்ந்ததும் டாலருக்கு நிகரான ரூபாயின் மதிப்பு வீழ்ச்சியடைந்திருப்பதும்தான் இந்த விலை உயர்வுக்குக் காரணமாகக் கூறப்பட்டுள்ளது.

இந்த விலை உயர்வுக்குக் கடும் கண்டனம் தெரிவித்திருக்கும் அ.தி.மு.க. பொதுச் செயலாளர் ஜெயலலிதா, வெளிநாட்டு முதலீட்டாளர்களுக்கு இந்திய அரசின் கொள்கைகளின் மீது ஏற்பட்ட அவநம்பிக்கையின் காரணமாகவே ரூபாயின் மதிப்புக் குறைந்திருப்பதாக ஜெயலலிதா கூறியுள்ளார்.

கச்சா எண்ணையின் விலை குறையும் அதன் முழுப் பலனையும் நுகர்வோருக்கு மத்திய அரசு அளிக்கவில்லையென்றும் சர்வதேச பெட்ரோல், டீசலின் விலையை வைத்து இந்தியாவில் விலை நிர்ணயம் செய்யக்கூடாது என்றும் கச்சா எண்ணையின் விலையை வைத்தே விலை நிர்ணயம் செய்ய வேண்டுமென்றும் ஜெயலலிதா கூறியுள்ளார்.

இது தொடர்பாக தி.மு.க.தலைவர் கருணாநிதி விடுத்திருக்கும் அறிக்கையில், பெட்ரோல், டீசல் விலை குறையும்போது அதன் முழுப் பலனையும் நுகர்வோருக்கு அளிக்காத மத்திய அரசு, விலை உயரும்போது அதனை நுகர்வோர் தலையில் சுமத்துவதாகக் குற்றம்சாட்டியுள்ளார்.

பெட்ரோல், டீசல் விலை மீதான கட்டுப்பாட்டை மீண்டும் மத்திய அரசே எடுத்துக்கொள்ள வேண்டுமென கருணாநிதி கூறியுள்ளார்.

சி.பி.எம்., இந்திய கம்யூனிஸ்ட் கட்சி, பாட்டாளி மக்கள் கட்சி, ம.தி.மு.க. ஆகிய கட்சிகளும் இந்த விலை உயர்வுக்கு கண்டனம் தெரிவித்துள்ளன.


40 எம்எல்ஏக்கள் அதிருப்தி! உடைகிறது புதிய ஆட்சி!

சென்னை கிழக்குக் கடற்கரைச் சாலையில் உள்ள கல்பாக்கம் அருகே கூவத்தூரில் கோல்டன் பே ரெசார்ட்டில் அதிமுக எம்எம்ஏக்கள் தங்க வைக்கப்பட்டுள்ளனர். தனக்கு 124 உறுப்பினர்கள் ஆதரவு அளிப்பதாக கூறி நேற்று ஆளுநர் மாளிகையில் எடப்பாடி பழனிச்சாமி முதல் அமைச்சராக பதவியேற்றுக்கொண்டார். (124 பேரில் மயிலாப்பூர் நடராஜ், எம்எல்ஏ பதவி போனாலும் பரவாயில்லை. மனசாட்சிப்படி வாக்களிப்பேன் என கூறியுள்ளார். நாகை அன்சாரி தனது முடிவை அறிவிக்கவில்லை.) எடப்பாடி பழனிச்சாமி முதல் அமைச்சராக பதவியேற்றப்பின்னர் 15 நாட்களுக்குள் பெரும் பான்மையை நிரூபிக்குமாறு ஆளுநர் கூறியிருந்தார். இதைத் தொடர்ந்து எடப்பாடி பழனிச்சாமி தலைமையிலான அரசு நம்பிக்கை வாக்கு கோருவதற்காக சட்டப்பேரவை நாளை 18ஆம் தேதி காலை 11 மணிக்கு கூடுகிறது. இந்த நிலையில் கூவத்தூரில் கோல்டன் பே ரெசார்ட்டில் தங்க வைக்கப்பட்டுள்ள எம்எல் ஏக்களில் பெரும்பலானோரிடம் நடந்த குதிரை பேரம் முடிவுக்கு வந்துவிட்டது. 18 எம்எல் ஏக்கள் மட்டும் அதிருப்தி தெரிவித்ததால் நேற்று பதவியேற்புக்குக்கூட அவர்களை சென் னைக்கு அழைத்துவரவில்லை. பலத்த பாதுகாப்புடன் ரெசார்ட்டிலேயே வைத்திருந்தனர். அதிருப்தியடைந்துள்ள எம்எல்ஏக்களிடம் தொடர்ந்து பேச்சுவார்த்தை நடத்தி வருகின்றனர். அவர்கள் சமாதானத்துக்கு ஒத்துவரவில்லை என்பதால் கூடுதலாக கொடுப்பதாக குதிரைப்பேரம் நடத்தியுள்ளனர் அமைச்சர்கள். இந்த செய்திகள் வெளியானதும், ஏற்கனவே சம்மதித்த எம்எல்ஏக்கள் உடனே ஒப்புக் கொண்டதால் தங்களுக்கு குறைவாகவும், இழுத்தடித்து ஒப்புக்கொண்டால் அதிகமாகவும் தருவீர்களா என முரண்டு பிடித்துள்ளனர். குதிரைப்பேரத்துக்கு ஒப்புக்கொண்டு தற்போது முரண்டு பிடிப்பதால் அதிருப்தி எம்எல்ஏக்களின் எண்ணிக்கை 40ஆக உயர்ந்துள்ளது. இதனால் சமரசத்தில் ஈடுபட்டன அமைச்சர்கள் குழப்பமடைந்து, துணைப்பொதுச் செயலாளர் டி.டி.வி. தினகரனிடம் கூறியுள்ளனர். உடனே அவர், இந்த குழப்பத்தை நீக்கு மாறு தம்பிதுரையை அனுப்பியுள்ளார். உங்களால் முடியவில்லை என்றால் தான் வரு வதாகவும் கூறியுள்ளார் தினகரன்.


மலேசியாவிற்கு  ஜி.எஸ்.டி.  வரி தேவயில்லை.

மலேசியாவிற்கு  ஜி.எஸ்.டி. எனப்படும் பொருள் சேவை வரி தேவையில்லை. மக்களுக்கு பெரும் சுமையைக் கொடுத்து வரும் அந்த வரி நாட்டின் வரு மானத்திற்கு பாதிப்பை கொண்டுவராமல் அதனை அகற்றலாம் என்று முன்னாள் பிரதமர் துன் டாக்டர் மகாதீர்  முகமட்  பரிந்துரை செய்துள்ளார்.

தேவையற்ற உதவிகளை வழங்கி மக்கள் பணத்தை தவறாகப் பயன்படுத்தும் நோக்கத்திலேயே டத்தோஸ்ரீ நஜிப் துன்  ரசாக் தலைமையிலான அரசாங்கம் இந்த ஜி.எஸ்.டி. வரியை அமல்படுத்தியது. இதில் பிரிம் எனப்படும் ஒரே மலேசியா மக்கள் உதவித் தொகை, மீனவர்களுக்கான 300 வெள்ளி அலவன்ஸ், கிராம பாதுகாப்பு மற்றும் மேம்பாட்டுக் குழுவின் தலைவர்களுக்கு மாதந்தோறும் வழங்கப்பட்டு வரும் 800 வெள்ளி அலவன்ஸ், அன்றாட

செலவு உட்பட தகுதி பெறாதவர்களுக்கு பல்வேறு ஊக்குவிப்புத் தொகைகளை வழங்குவதும் இதில் அடங்கும் என்றார். நஜீப் தலைமையிலான அர சாங்கத்தில் உள்ளவர்கள் தங்களுக்கு புகழ்மாலை சூட்டிக் கொள்வதற்காக அதிகமான அரசாங்கப் பணத்தை செலவு செய்வதாலே அவர் தலை மையிலான தேசிய முன்னணி அரசாங்கத்திற்கு நிதிப் பற்றாக்குறை ஏற்பட்டு வருகிறது என்றும் அவர் சொன்னார்.

அரசாங்க ஊழியர்களுக்கான சம்பளத்தை உயர்த்தியது, அரசாங்க ஊழியர்களின் எண்ணிக்கையை 16 லட்சமாக உயர்த்தியது, பெமாண்டு உட்பட பல்வேறு அரசாங்க துணை நிறுவனங்களை அமைத்தது போன்ற அவரின் செயல்கள் நாட்டின் நிதி வளத்தை மேலும் மோசமாக்கியுள்ளது என்றார்.

Read More: Malysia Nanban News Paper on 21.10.2017


சர்ச்சை கேக் வெட்டி சக்ஸஸ் பார்ட்டி கொண்டாடிய சர்கார்

விஜய் - ஏ.ஆர்.முருகதாஸ் கூட்டணியில் உருவான 'சர்கார்' படம் கடந்த தீபாவளியன்று வெளியாகி பல சர்ச்சைகளுக்கு இடையே வெற்றிகரமாக ஓடிக்கொண்டிருக்கிறது. படத்தில் இலவசமாக வழங்கப்பட்ட மிக்ஸி, கிரைண்டர் உள்ளிட்ட பொருட்களை தீயிட்டு கொழுத்துவது போன்ற காட்சிகள் படத்தில் இடம்பெற்றிருந்ததால் எதிரிப்பு கிளம்பியது.

இதனால் அக்காட்சிகளை நீக்கக் கோரி அதிமுகவினர் தொடர் போராட்டங்கள் நடத்தி, சர்கார் பட பேனர்களை கிழித்தனர். இதையடுத்து படத்தில் இருந்த சர்ச்சைக்குரிய காட்சிகளை படக்குழு நீக்கியதை தொடர்ந்து போராட்டங்கள் முடிவுக்கு வந்தது. மேலும் இந்த பிரச்சனைகளால் முன்பு எதிர்பார்த்தை விட படத்திற்கு மக்கள் கூட்டம் நாளுக்கு நாள் அதிகமாகிக்கொண்டே இருப்பதால் வசூல் அதிகரித்து மாபெரும் வெற்றிபெற்றுள்ளது.

இந்நிலையில் சர்கார் படத்தின் வெற்றியை நேற்று படக்குழு ஒன்றாக சந்தித்து கொண்டாடியது. இதில் நடிகர் விஜய், இயக்குநர் ஏ.ஆர்.முருகதாஸ், ஏ.ஆர்.ரஹ்மான், நடிகைகள் கீர்த்தி சுரேஷ், வரலட்சுமி, பாடலாசிரியர் விவேக் உள்ளிட்டோர் கலந்து கொண்டனர். அப்போது படக்குழு மிக்ஸி, கிரைண்டர் வடிவம் இடம்பெற்றிருந்த கேக் வெட்டி வெற்றியை கொண்டாடினர்.


கோலாலம்பூர்,

பிரதமர்  டத்தோஸ்ரீ நஜீப் துன் ரசாக், அடுத்த ஆண்டு  பிப்ரவரி   இறுதியில்   நாடாளுமன்றத்தை  கலைக்கலாம் என்று ஆரூடம் கூறப்பட்டுள்ளது. மார்ச் அல்லது ஏப்ரலில் நாட்டின் 14 ஆவது பொதுத் தேர்தல் நடைபெறும் என்று சொல்லப்படுகிறது. சிலாங்கூரில் தேர்தல் தொகுதி திருத்தங்கள் மீதான ஆட்சேபங்களை விசாரிப்பதற்கு விதிக்கப்பட்டிருந்த நீதிமன்றத் தடையுத்தரவை தள்ளுபடி செய்யும் வழக்கில் தேர்தல் ஆணையம் (இ.சி.) வெற்றி பெற்றுள்ளதை அடுத்து அவ்வாறு  நடக்கலாம் சில வட்டாரங்களை மேற்கோள்காட்டி சீனமொழி நாளேடான சின் சியூ டெய்லி செய்தி வெளியிட்டுள்ளது.

ஜனவரியில்  நாடாளுமன்றச்  சிறப்புக்  கூட்டமொன்று   கூட்டப்பட்டு, அதில் புதிய  தேர்தல்  தொகுதி  எல்லைகள் ஏற்கப்படும். புதிய   தேர்தல் தொகுதி   எல்லைகள்   மீதான   விசாரணை  சிலாங்கூரில்  மட்டும்தான் இன்னும்   நடக்கவில்லை. சிலாங்கூர்  மாநிலம் , தேர்தல் ஆணையத்தின்   தேர்தல் தொகுதிகளை திருத்தி அமைத்ததை செல்லாது என்று அறிவிக்கக் கோரி கடந்த 2016 ஆம்  வழக்கு தொடர்ந்தது. கோலாலம்பூர் உயர் நீதிமன்றம், கடந்த டிசம்பர்  7 ஆம் தேதி சிலாங்கூர் அரசு தொடுத்திருந்த வழக்கு மனுவை தள்ளுபடி செய்தது.ஆனால்,தொகுதி  சீரமைப்பு தொடர்பான  தேர்தல் ஆணை யத்தின்  விசாரணையை   நிறுத்தி  வைக்குமாறு அது   உத்தரவிட்டது. இப்போது   அந்தத்  தடையும்  அகன்று  விட்டது.

Read More: Malaysia Nanban News Paper on 20.12.2017


அனைத்துலக மாணவர்கள் கோவிட்-19 பரிசோதனைக்கான செலவுகளை தாங்களே ஏற்றுக்கொள்ள வேண்டும். இந்நாட்டிற்குள் நுழையும் 72 மணி நேரத்திற்கு முன்னதாக அவர்கள் இப்பரிசோதனையை செய்திருக்க வேண்டும்.

கோலாலம்பூர், செப். 18-

நாடு முழுவதும் உள்ள உயர் கல்விக் கழகங்கள் வரும் அக்டோபர் 15 ஆம் தேதி தொடங்கி கட்டங் கட்டமா  மீண்டும் திறக்கப்படவுள்ளன. எனினும், மாணவர்கள் கண்டிப்பாகப் பின்பற்ற வேண்டிய எஸ்.ஓ.பி. விதிமுறைகளை உயர் கல்வி அமைச்சு வெளியிட்டுள்ளது. முழுமையான கோவிட்-19 தடுப்பூசிகளைப் பெற்றுள்ள மாணவர்கள் மற்றும் பணியாளர்கள் மட்டுமே இக்கல்விக்கழகங்களில் அனுமதிக்கப்படுவர் என்பதை அமைச்சு உறுதி செய்துள்ளது. எனினும், இரு தடுப்பூசிகளைப் பூர்த்தி செய்யாத மாணவர்கள் தடுப்பூசி மையங்களில் நேரடியாக சென்று தடுப்பூசியைப் போட்டுக்கொள்ள ஆலோசனைக் கூறப்படுகிறது.

மாணவர்கள் மட்டுமின்றி, உயர் கல்விக் கழக வளாகங்களில் உள்ள உணவகங்கள், மளிகைக் கடைகள், வங்கி, மருந்தகம் போன்றவற்றின் பணியாளர்களும் முழுமையான தடுப்பூசிகளைப் பெற்றவர்களாக இருக்க வேண்டும் என்பதை உயர் கல்வி அமைச்சு வலியுறுத்தியுள்ளது. கல்விக்கழக வளாகம் மீண்டும் திறக்கப்படும் நிலையில், மாணவர்களின் கற்றல் கற்பித்தல் எவ்வாறு அமைந்திருக்கும்? கற்றல், கற்பித்தல் இரு வழியாக மேற்கொள்ளப்படும். ஒன்று, கல்விக் கழக வளாகங்களில் உள்ள  மாணவர்கள் கலந்து கற்றல், கற்பித்தலை மேற்கொள்ளலாம். இரண்டாவது, தத்தம் இடங்களில் உள்ள மாணவர்கள் தொடர்ந்து இயங்கலை வாயிலாக கற்றல், கற்பித்தலை மேற்கொள்ளலாம்.

கல்விக் கழகங்களில் உள்ள ஆய்வுக் கூடங்கள், பட்டறைகளைப் பயன்படுத்த நினைக்கும் மாணவர்கள் எஸ்.ஓ.பி. விதிமுறைகளுக்கு ஏற்ப அவற்றைப் பயன்படுத்த அனுமதிக்கப்படுகின்றனர். தங்கள் கல்விக்கழக வளாகங்களுக்குத் திரும்ப நினைக்கும் மாணவர்களுக்கு சில விதிமுறைகள் உள்ளன. அவை:

* மாணவர்கள் சொந்த வாகனத்தைப் பயன்படுத்த வேண்டும்;

* பெற்றோர் அல்லது பராமரிப்பாளர்கள் மாணவர்களை நேரடியாக அனுப்பலாம். ஆனால் அவர்கள் முழுமையான தடுப்பூசியைப் பெற்றிருக்க வேண்டும்;

* அவர்கள் விமானச் சேவையை பயன்படுத்த வேண்டும்.

* தங்கள் வாகனத்தில் மற்றவர்களை ஏற்றி வர நினைத்தால் சம்பந்தப்பட்ட மாணவரோ அல்லது பயணியோ முழுமையான தடுப்பூசி பெற்றவராக இருப்பது அவசியம். இந்த விதிமுறை பெற்றோர்களுக்கும் பராமரிப்பாளர்களுக்கும் பொருந்தும்;

* சரவா, சபா, லாபுவான் கூட்டரசுப் பிரதேசத்திற்குள் நுழைவதை தவிர்த்து மற்ற வளாகங்களுக்குச் செல்லும் மாணவர்கள் தங்கள் உயர் கல்விக்கழகங்கள் வழங்கும் அனுமதிக் கடிதங்களை பயன்படுத்தினால் போதுமானது. சரவா, சபா, லாபுவான் செல்ல வேண்டிய மாணவர்கள் அரச மலேசிய போலீஸ் படையின் மாவட்ட/மாநில எல்லையைக் கடக்கும் அனுமதிக் கடிதத்தைப் பெற்றிருக்க வேண்டும்.

* அது மட்டுமின்றி மாணவர்கள் தங்கள் வளாகங்களுக்குத் திரும்புவதற்கான அனைத்து செலவுகளையும் அவர்களே ஏற்றுக்கொள்ள வேண்டுமே தவிர, உயர் கல்வி அமைச்சு அல்லது உயர் கல்விக் கழகம் இதற்கு பொறுப்பேற்காது.

 சரவா, சபா, லாபுவானிற்குள் நுழைவதற்கான தகுதிகள்

கே: சரவா, சபா, லாபுவான் கூட்டரசுப் பிரதேசத்திற்குள் நுழையும்போது சுவாப் டெஸ்ட் எனும் கோவிட்-19 பரிசோதனையை மாணவர்கள் செய்திருக்க வேண்டுமா?

ப: நிச்சயமாக. மேற்கண்ட மூன்று இடங்களில் உள்ள உயர் கல்விக் கழகங்களுக்குள் நுழைவதற்கு முன்னதாக மாணவர்கள் ஆர்டி-பிசிஆர் சோதனையை செய்திருக்க வேண்டும். கல்விக் கழகங்களுக்குத் திரும்பும் மூன்று நாட்களுக்கு முன்னதாக மற்றும் அந்தந்த மாநில அரசாங்க உத்தரவுக்கு ஏற்ப இதனைச் செய்ய வேண்டும்.

பரிசோதனையும் செலவுகளும்

கே: இந்த கோவிட்-19 பரிசோதனைக்கான செலவுகளை அரசாங்கம் ஏற்றுக்கொள்ளுமா?

ப: ஆம், மாணவர்கள் மேற்கொள்ளும் அனைத்து ஆர்டி-பிசிஆர் கோவிட்-19 பரிசோதனைக்கான செலவுகளையும் அரசாங்கமே ஏற்றுக்கொள்ளும். மலேசிய சுகாதார அமைச்சின் மேற்பார்வையில் செயல்படும் சுகாதார கிளினிக்குகளில் மாணவர்கள் இப்பரிசோதனையைச் செய்ய வேண்டும்.

கே: ஒரு முன்னெச்சரிக்கை நடவடிக்கையாக முழுமையான தடுப்பூசியைப் பெற்றுள்ள மாணவர்களுக்கு உயர் கல்விக் கழகங்களே சொந்தமாக கோவிட்-19 பரிசோதனையை மேற்கொள்ள முடியுமா?

ப: முடியும். ஆனால் இதற்கான செலவுகளை சம்பந்தப்பட்ட உயர் கல்விக் கழகமே ஏற்றுக்கொள்ள வேண்டும்.

கே: மாணவர்கள் நேரடியாக கல்விக் கழகங்களுக்குள் நுழையும்போது தங்கள் சொந்த கோவிட்-19 பரிசோதனைக் கருவியை எடுத்துச்செல்ல வேண்டுமா?

ப: மாணவர்கள் கல்விக் கழகங்களுக்குள் நுழையும்போது கோவிட்-19 பரிசோதனை கருவிகளை கல்விக் கழகங்களே தயார் செய்ய வேண்டும் என்பதை உயர் கல்வி அமைச்சு வலியுறுத்துகிறது.

கே: முழுமையான தடுப்பூசியைப் பெற்ற மாணவர்களை தனித்து வைப்பது அவசியமா?

ப: அவசியமில்லை.

கே: சரவா, சபா, லாபுவான் கூட்டரசுப் பிரதேச மாநிலங்களுக்குத் திரும்பும் மாணவர்கள் தனிமைப்படுத்தப்பட வேண்டுமா?

ப: சரவா மாநிலத்திற்குள் நுழையும் மாணவர்கள் தத்தம் உயர் கல்விக்கழகங்களில் 14 நாட்கள் தனிமைப்படுத்தப்படுவது அவசியம். முழுமையான தடுப்பூசி பெற்றுள்ள, சபா மாநிலத்திற்குள் நுழையும் மாணவர்கள் மைசெஜாத்ரா செயலியின் வாயிலாக சுயமாக தங்களை கண்காணித்துக் கொள்ள வேண்டும்.

லாபுவான் கூட்டரசுப் பிரதேசத்திற்குள் நுழையும் மாணவர்கள் தத்தம் கல்விக் கழகங்களில் ஐந்து நாட்களுக்கு தங்களைத் தனிமைப்படுத்திக் கொள்ள வேண்டும். நான்காவது நாளில் அவர்கள் ஆர்டிகே-ஏஜி பரிசோதனையை மேற்கொள்ள வேண்டும்.

கே: தனிமைப்படுத்துவதற்கான செலவுகளை மாணவர்கள் செலுத்த வேண்டுமா? ப: சரவா, சபா, லாபுவானுக்குத் திரும்பும் மாணவர்கள் தனிமைப்படுத்தப்படும்போது அதற்கான செலவுகளை அரசாங்கம் ஏற்றுக்கொள்ளும்.

தடுப்பூசி பெற இயலாத மாணவர்கள்

கே: சுகாதார காரணங்களுக்காக தடுப்பூசி பெற இயலாத மாணவர்கள் சரவா மாநிலத்திற்குள் நுழைய அனுமதிக்கப்படுவார்களா?

ப: அம்மாதிரியான மாணவர்கள் முதலில் அரசாங்க மருத்துவமனை அல்லது கிளினிக் மருத்துவரின் அதிகாரப்பூர்வ கடிதத்தை சமர்ப்பிக்க வேண்டும்.

கே: தடுப்பூசி மையங்களுக்கு நேரடியாகச் சென்று தடுப்பூசி பெறும் தகுதியுள்ள மாணவர்கள் யார்?

ப: மைசெஜாத்ரா செயலி வாயிலாக தடுப்பூசிக்கான தேதியைப் பெறாத நிலையில், உயர் கல்விக்கழகங்களில் பயிலும் வாய்ப்பை பெற்றுள்ள மாணவர்கள் தடுப்பூசி மையங்களில் நேரடியாக தடுப்பூசி பெறலாம். புதிய மாணவர்கள் கல்வி வாய்ப்புக்கான கடிதம், அடையாள அட்டையைக் கொண்டு செல்ல வேண்டும். பழைய மாணவர்கள் தங்களின் மாணவர் அட்டையையும் அடையாள அட்டையையும் உடன் எடுத்துச் செல்ல வேண்டும்.

கே: தங்கள் கல்விக்கழக வளாகத்தைச் சென்றடையும் மாணவர்களுக்கு உடல் உஷ்ண அளவு அதிகமாக இருந்தால் அல்லது அறிகுறிகள் இருந்தால் எப்படி?

ப: முழுமையான சுகாதாரப் பரிசோதனைக்கான அந்த மாணவர் பல்கலைக்கழக சுகாதார மையம் அல்லது அருகிலுள்ள மருத்துவமனைக்கு அனுப்பப்பட வேண்டும். அவசியம் ஏற்பட்டால் அவருக்கு கோவிட்-19 பரிசோதனை செய்யப்பட வேண்டும். இந்நோக்கத்திற்காக தனிமைப்படுத்தும் மையத்தை சம்பந்தப்பட்ட கல்விக்கழகம் தயார் செய்ய வேண்டும்.

கே: கல்விக்கழக வளாகத்திற்கு வெளியே அல்லது வாடகை வீடுகளில் தங்கியிருக்கும் மாணவர்களுக்கான பாதுகாப்பு நடவடிக்கைகள் என்ன?

ப: முழுமையான தடுப்பூசி பெற்றுள்ள மாணவர்கள் எப்போதும் சுகாதார பரிசோதனைக்கு உட்படுவதுடன்  வளாகத்திற்குள் நுழையும்போது தடுப்பூசி டிஜிட்டல் சான்றிதழைக் காட்ட வேண்டும்.  வளாகத்திற்குள் நுழையும்போது எப்போதும் மைசெஜாத்ரா செயலியைப் பயன்படுத்துவதும் மிகவும் அவசியமாகும்.

அனைத்துலக மாணவர்களின் நிலை என்ன?

கே: மலேசியாவிற்குள் நுழைய அனுமதிக்கப்படும் அனைத்துலக மாணவர்களின் நிலை என்ன?

ப: முழுமையான தடுப்பூசியைச் செலுத்தியுள்ள, மலேசியாவிற்குள் நுழையும் அனைத்துலக மாணவர்களுக்கு சில விதிமுறைகள் உள்ளன. அவை:

* தடை செய்யப்பட்டுள்ள நாடுகளைத் தவிர்த்து மற்ற எல்லா புதிய மற்றும் பழைய மாணவர்கள் நாட்டிற்குள் நுழைய அனுமதி உண்டு;

* பிரிட்டன் பிரஜைகளான அனைத்துலக மாணவர்கள்;

* மொபிலிட்டி மற்றும் கல்விச்சுற்றுலா பிரிவு மாணவர்களுக்கு அனுமதி உள்ளது.

முழுமையான தடுப்பூசி பெற்றிருப்பதுடன் மலேசிய குடிநுழைவு விதிமுறைகளுக்கு உட்பட்ட அனைத்து ஏற்பாடுகளையும் அனைத்துலக மாணவர்கள் செய்திருக்க வேண்டும். இவர்கள் மலேசியாவிற்குள் நுழைவதற்கு முன்னதாக இ.எம்.ஜி.எஸ். எனும் மலேசிய கல்வி அனைத்துலக சேவை முறையின் வாயிலாக உயர் கல்வி அமைச்சின் அனுமதியைப் பெற வேண்டும்.

கோவிட்-19 பரிசோதனைக்கான செலவுகளை இம்மாணவர்களே ஏற்றுக்கொள்ள வேண்டும். இந்நாட்டிற்குள் நுழையும் 72 மணி நேரத்திற்கு முன்னதாக அவர்கள் இப்பரிசோதனையை செய்திருக்க வேண்டும். மலேசிய விமான நிலையம் வந்தடைந்ததும் மலேசிய சுகாதார அமைச்சின் பரிசோதனை மையத்தில் அவர்கள் மீண்டும் பரிசோதிக்கப்படுவர். கோவிட்-19 தொற்றுக்கான அறிகுறிகள் இல்லாத மாணவர்கள் மட்டுமே மலேசியக் குடிநுழைவு சோதனைச் சாவடிக்குள் நுழைய அனுமதிக்கப்படுவர் என உயர் கல்வி அமைச்சு கூறுகிறது.


சீனாவில் சரக்கு ரயில் தடம்புரண்டு விபத்து. 4 பேர்  பலி

பெய்ஜிங்,

சீனாவில் அலுமினியம் ஏற்றிச்சென்ற சரக்கு ரயில் தடம் புரண்ட விபத்தில் 4 பேர் பலியாகினர். சீனாவின் மத்தியில் அமைந்துள்ள ஹெனான் மாநிலத்தில் அலுமினியம் ஏற்றிக் கொண்டு சரக்கு  ரயில் ஒன்று நேற்று முன்தினம் இரவு சென்று கொண்டிருந்தது. கோங்யி நகர் அருகே சரக்கு ரயில் வந்தபோது திடீரென தடம் புரண்டது. இந்த விபத்தில் சிக்கி 6 பேர் மாயமாகினர்.

தகவலறிந்து அங்கு வந்த ரெயில்வே துறையினர் மீட்புப் பணிகளில் ஈடுபட்டனர். அதில் 4 பேரின் உடல்கள் மீட்கப்பட்டன. மேலும் மாயமான இருவரை தேடும் பணி நடந்து வருகிறது.சரக்கு  ரயில் தடம் புரண்டதால அந்த வழியாக செல்லும் ரயில் போக்குவரத்து பாதிப்பு அடைந்தது. இதையடுத்து அந்த வழியாகச் செல்லும் ரயில்கள் ரத்து செய்யப்பட்டன.


குற்றவாளிகளும் காவல்துறையினரும் கைகோர்த்து செயல்படுவதாக சந்தேகம் - உயர்நீதிமன்றம்

தமிழகத்தில் குற்றவாளிகளும் காவல்துறையினரும் கைகோர்த்து செயல்படுவதாக சந்தேகம் எழுகிறது என்று சென்னை உயர்நீதிமன்ற  நீதிபதி முரளி தரன்  கருத்து தெரிவித்துள்ளார். மேலும் 2009 முதல் 2014 வரை குற்றப்பத்திரிகை தாக்கல் செய்யாமால் 2.15 இலட்சம் வழக்குகள் முடித்து வைக்க ப்பட்டுள்ளது பற்றியும் கேள்வி எழுப்பினார்.

இதுதொடர்பாக ஜனவரி 25-ம் தேதிக்குள் விரிவான அறிக்கையை உள்துறை செயலாளர் மற்றும் டிஜிபி இருவரும் அளிக்க வேண்டும் என்றும் உத்தரவிட்டுள்ளார். அதுமட்டுமின்றி மாஜிஸ்திரேட்டுகளும் இயந்திரத்தனமாக செயல்படுவதாக உயர்நீதிமன்ற நீதிபதி முரளிதரன் கருத்து தெரி வித்துள்ளார்.


எவர்கிரீன் கும்பல் முறியடிப்பு!

நேற்று முன்தினம் நள்ளிரவு வாக்கில் தாமான் எவர்கிரீன் ஹையிட்சிலுள்ள வீடொன்றை முற்றுகையிட்ட போலீசார் எவர்கிரீன் கும்பல் ஒற்றை முறியடித்ததோடு பல்வேறு வகையான போதைப் பொருளையும் கைத்துப்பாக்கி ஒன்றையும் கைப்பற்றினர். அதிகாலை 12.15 மணிக்கு மேற்கொள்ளப்பட்ட அச்சோதனையில் அவ்வீட்டை போதைப் பொருள் பதனிடும் இடமாக கும்பல் செயல் படுத்தி வந்துள்ளதை கண்டு பிடித்ததோடு சோதனையில் 17வயதுக்கும் 45 வயதுக்கும் இடைப்பட்ட கும்பலைச் சேர்ந்த எழுவரையும் 23 வயது குடும்ப மாது ஒருவரையும் போலீசார் கைது செய்ததாக பத்து பகாட் மாவட்ட போலீஸ் தலைவர் உதவி கமிஷனர் அப்துல் வாஹிப் மூசா நேற்று தெரிவித்தார். கடந்த ஒரு வாரமாக கிடைத்த தகவலின் அடிப்படையில் அப்பகுதியின் போலீசார் கண்ணோட்ட மிட்டு வந்ததாக தெரிவித்த அவர், இரவு விடுதி, கேளிக்கை மையங்களில் அந்த கும்பல் ஹங்பாவ் பேக்கெட்டில் போதைப் பொருளை விநியோகித்து வந்தது கண்டறியப்பட்டதாகவும் குறிப்பிட்டார். 585.80 கிராம் ஷாபு, 170 எக்ஸ்டசி போதை மாத்திரைகள் 20 எரிமின் 5 போதை மாத்திரைகள் 18 கிராம் மெத்தம் பெட்டமைன் போதைப் பொருள் ஆகியவை சோதனையில் கைப்பற்றப்பட்டதாக தெரிவித்த அவர், அவற்றில் ஒரு பகுதி வீட்டின் முன் பகுதியில் நிறுத்தப் பட்ட வாகனத்திலிருந்து கைப்பற்றப்பட்டதாகவும் குறிப்பிட்டார். கைப்பற்றப்பட்ட போதைப் பொருளின் மதிப்பு சுமார் ஒரு லட்சம் வெள்ளி என குறிப்பிட்ட அப்துல் வாஹிட் மூசா உடன் சிபி 999 வகை வால்தர் வகை கைதுப்பாக்கியும் 4 துப்பாக்கி ரவைகளும் வாகனத்திலிருந்து கைப்பற்றப்பட்டதாகவும் தெரிவித்தார்.


உலகபுகழ் சுற்றுலா தளமான ஈபிள் டவர் மூடப்பட்டது!!

பிரான்ஸிலுள்ள உலகப்புகழ் பெற்ற சுற்றுலாதளமான ஈபிள் டவர் பார்வையாளர்கள் சுற்றிப்பார்க்க தடைபோடப்பட்டு மூடப்பட்டுள்ளது.

பிரான்ஸில் பாரிஸ் நகரில் உள்ள உலக புகழ் பெற்ற சுற்றுலாதளம் ஈபிள் டவர். இந்த டவரை சுற்றிப்பார்க்க வெளிநாட்டிலிருந்தும் சுற்றுலா பயணிகள் குவிந்து வருகின்றனர். இந்த நிலையில் கடந்த மாதம் ஈபிள் டவரை சுற்றி பார்ப்பதற்கான நுழைவு சீட்டை ஆன்லைனில் பதிவு செய்யலாம் என்ற புதிய முறை கொண்டுவரப்பட்டது.

இதனை அடுத்து கடந்த புதன் கிழமை ஆன்லைனில் பதிவு பெற்றவர்களும் நேரில் நுழைவு சீட்டு பெற்று பார்வையிட வந்தவர்களும் ஒரே நேரத்தில் குவிந்தததால் அங்கு கூட்டம் அலைமோதியது இதனால் திணறிய ஈபிள் டவர் ஊழியர்கள் 300-க்கும் மேற்பட்டோர் வேலைநிறுத்தத்தில் ஈடுபடுவதாக கூறி வெளிநடப்பு செய்தனர். இதனால் நேற்று ஈபிள் டவரை பார்வையிடுவதற்கான அனுமதி தடை செய்யப்பட்டு ஈபிள் டவர் மூடப்பட்டது.


தமிழில் கச்சேரி நடத்திய ஏ.ஆர். ரஹ்மான்: பாதியில் வெளியேறிய வட இந்தியர்கள்!

ஏ.ஆர். ரஹ்மான், பல்வேறு இந்திய மொழிகளில் இசையமைத்துள்ளார். குறிப்பாக, ஆங்கிலப்படங்களிலும் இசையமைத்துள்ளார். இதனால், தேசிய விருது முதல் ஆஸ்கர் வரை ரஹ்மானைத் தேடி வந்தன. இதனால், உலகம் முழுவதும் ஏ.ஆர். ரஹ்மான் இசைக்கென்றே ஒரு கூட்டம் உள்ளது. இதன் காரணமாக, ஏ.ஆர். ரஹ்மான் நிகழ்ச்சிகள் எங்கு நடந்தாலும் அங்கு நிச்சயமாக இருப்பார்கள் அவரின் ரசிகர்கள். இந்நிலையில், லண்டனில் உள்ள வெம்ப்லே பகுதியில், "நேற்று இன்று நாளை" என்ற பெயரில் இசைக் கச்சேரிக்கு ஏற்பாடு செய்யப்பட்டிருந்தது. இது, முழுக்க முழுக்க தமிழ்ப் பாடல்கள் பாடும் நிகழ்ச்சியாகும். ஆனால், இது தெரியாத பல வட இந்தியர்கள், இந்த நிகழ்ச்சிக்கு ஆர்வமுடன் சென்றுள்ளனர். நிகழ்ச்சியில், ஏ.ஆர். ரஹ்மான் தமிழ்ப் பாடல்கள் மட்டுமே பாடியதால், வட இந்தியர்கள் கடுப்பாகி பாதியிலேயே வெளியேறிவிட்டனர். மேலும், டிக்கெட் கட்டணத்தையும் திருப்பியளிக்க வேண்டும் என்று சிலர் கோரிவருகின்றனர். அதோடு விடாமல், "தமிழ்ப் பாட்டு மட்டும்தான் பாடுவீர்களா? அப்ப நாங்கள் எல்லாம் தக்காளி தொக்கா?" என்ற ரேஞ்சில் ஸ்டேட்டஸ்களைப் பறக்கவிட்டுக் கொண்டிருக்கின்றனர். இதற்கு சில தமிழர்கள், "நிகழ்ச்சி என்ன என்றே தெரியாமல் வந்துட்டுப் பொங்காதீங்க பாஸ். அவர் தமிழ்நாட்டைச் சேர்ந்தவர் என்பதைப் புரிந்து கொள்ளுங்கள்" என்று பதிலளித்துவருகின்றனர்.


அமெரிக்க உளவுப்படை தலைவர் வடகொரியாவுக்கு ரகசிய பயணம்

வாஷிங்டன்,
அமெரிக்க உளவுப்படை தலைவர் மைக் போம்பியோ வட கொரியாவுக்கு இதற்காக ரகசிய பயணம் மேற்கொண்டார்.அமெரிக்காவுக்கு சவால் விடுக்கும் வகையில் வடகொரியா இதுவரை 6 முறை அணுகுண்டுகளை சோதித்து உள்ளது. அமெரிக்காவின் எந்தவொரு நகரையும் தாக்கும் வல்லமை வாய்ந்த ஏவுகணைகளையும் அந்த நாடு பரிசோதித்து உள்ளது.
இதனால் அமெரிக்காவுக்கும், வடகொரியாவுக்கும் இடையே கடும் பகையும், வார்த்தை யுத்தமும் நிலவி வந்தது. வடகொரியா மீது அமெரிக்கா கடு மையான பொருளாதார தடைகளை விதித்தது. அதுமட்டுமின்றி, ஐ.நா. சபையும் பொருளாதார தடைகளை விதிக்க வைத்தது. ஒரு கட்டத்தில் இரு நாடு கள் இடையே போர் மூளும் நிலை கூட உருவானது. ஆனால் தென்கொரியாவில் நடந்த குளிர்கால ஒலிம்பிக் போட்டிகள், வடகொரியாவின் நிலை ப்பாட்டில் பல மாற்றங்களை உருவாக்கின. தென்கொரியாவுடன் இணக்கமான போக்கை வடகொரியா கடைப்பிடிக்க தொடங்கியது.
இரு நாட்டுத்தலைவர்களும் நேரடியாக சந்தித்து பேச உள்ளனர். அதுமட்டுமின்றி, வடகொரியாவுக்காக அமெரிக்காவிடம் தென்கொரியா பரிந்து பேசியது.
அதன் எதிரொலியாக, அமெரிக்காவுடன் நேரடிப் பேச்சுவார்த்தை நடத்த வடகொரிய தலைவர் கிம் ஜாங் அன் விருப்பம் தெரிவித்தார். அதை அமெரிக்க ஜனாதிபதி டிரம்பிடம் தென்கொரியா தெரிவித்தது. உடனே அவரும் கிம் ஜாங் அன்னை சந்திக்க தயார் என கடந்த மாதம் அறிவித்தார். இது சர்வதேச அளவில் பெரும் பரபரப்பை ஏற்படுத்தியது.
கடந்த 18 ஆண்டுகளில் இரு நாட்டு தலைவர்களும் சந்திக்கப்போவது இதுவே முதல் முறை ஆகும். அமெரிக்காவுக்கும், வடகொரியாவுக்கும் இடையே யான தலைவர்கள் மட்டத்தில் ஆன சந்திப்பு, கடைசியாக 2000-ம் ஆண்டில் அப்போதைய அமெரிக்க வெளியுறவு மந்திரி மெடிலைன் ஆல்பிரைட்டுக்கும், கிம் ஜாங் அன்னின் தந்தை கிம் ஜாங் இல்லுக்கும் இடையே நடந்து உள்ளது.
இந்த நிலையில் டிரம்ப், கிம் ஜாங் அன் பேச்சுவார்த்தைக்கான ஏற்பாடுகளை கவனிப்பதற்காக அமெரிக்க உளவுப்படை சி.ஐ.ஏ.யின் தலைவர் மைக் போம்பியோ வடகொரியாவின் பியாங்யாங் நகருக்கு சமீபத்தில் ரகசிய பயணம் மேற்கொண்டு இருந்தார் என தகவல்கள் வெளியாகி உள்ளன. இது குறித்த தகவல்களை முதலில் ‘வாஷிங்டன் போஸ்ட்’ ஏடு வெளியிட்டு உள்ளது.
சில தினங்களுக்கு முன் அமெரிக்க வெளியுறவு மந்திரி பதவியில் இருந்து ரெக்ஸ் டில்லர்சனை நீக்கி விட்டு, அவரது இடத்தில் சி.ஐ.ஏ.யின் தலைவர் மைக் போம்பியோவை நியமிப்பதாக ஜனாதிபதி டிரம்ப் அறிவிப்பு வெளியிட்டார். அதைத் தொடர்ந்துதான் மைக் போம்பியோ வடகொரியாவுக்கு பயணம் மேற்கொண்டு உள்ளார்.அவர் வடகொரிய தலைவர் கிம் ஜாங் அன்னை சந்தித்து பேச்சுவார்த்தை நடத்தி உள்ளார். டிரம்புடனான சந்திப்புக்கு முன் ஏற்பாடுகளை செய்வதற்காக இந்த சந்திப்பு நடந்து உள்ளது.
இதை டிரம்ப் உறுதி செய்கிற விதத்தில் புளோரிடாவில் வைத்து கருத்து தெரிவிக்கையில், “நாங்கள் (அமெரிக்கா மற்றும் வடகொரியா) மிக உயர்ந்த மட்டத்தில் பேச்சு நடத்தி உள்ளோம்” என குறிப்பிட்டார்.மைக் போம்பியோ வடகொரியாவுக்கு ரகசிய பயணம் மேற்கொண்டு கிம் ஜாங் அன்னுடன் பேச்சுவார்த்தை நடத்தி இருப்பதை அமெரிக்க உயர் அதிகாரிகள் உறுதி செய்து உள்ளதாக ரெயிட்டர்ஸ் செய்தி நிறுவனமும் தெரிவித்து உள்ளது.
டிரம்ப்-கிம் ஜாங் அன் சந்திப்பு அடுத்த மாத இறுதியில் அல்லது ஜூன் மாத தொடக்கத்தில் நடைபெறுவதற்கு வாய்ப்பு உள்ளது. பேச்சுவார்த்தைக்கான இடம் இன்னும் உறுதி செய்யப்படவில்லை.அதே நேரத்தில் வடகொரியா-தென்கொரியா இடையே ராணுவ மயமற்ற ஒரு இடம், சீனத்தலைநகர் பீஜிங், வேறு ஒரு ஆசிய நாடு, ஐரோப்பிய நாடு அல்லது சர்வதேச கடல் பகுதியில் ஒரு கப்பலில் வைத்தும் பேச்சுவார்த்தை நடப்பதற்கான வாய்ப்பு இருக்கிறது என ஆய்வாளர்கள் தெரிவித்து இருப்பது குறிப்பிடத்தக்கது.


தடை செய்ய்ப்பட்ட இடத்தில் புகை பிடித்த போலீஸார் மீது நடவடிக்கை எடுக்கப்படும்.

ஜொகூர்பாரு,

உணவகங்களில் புகை பிடிக்க விதிக்கப்பட்டிருக்கும் தடையை மீற கண்டுபிடிக்கப்படும் போலீஸ் அதிகாரிகளுக்கு எதிராக நடவடிக்கை எடுக்கப்படும் என்று தேசிய போலீஸ் படைத்தலைவர் டான்ஸ்ரீ முகமட் ஃபுஸி ஹருண் நேற்று கூறினார். சட்டத்தை மீறுவதாக கண்டு பிடிக்கப்படும் போலீஸ் வீரர் களுக்கு எதிராக புலன் விசா ரணை நடத்தப்பட்டு தக்க நடவடிக்கை எடுக்கப்படும் என்று அவர் தெரிவித்தார்.

Read More: Malaysia Nanban Tamil Daily on 29.1.219


மோடிக்கு பயங்கரவாதிகள் குறி

பாகிஸ்தானைத் தலைமையிடமாகக் கொண்டுள்ள பயங்கரவாத அமைப்பு டிச.22ஆம் தேதி டில்லி ராம்லீலா மைதானத்தில் பேச இருக்கும் பிரதமர் மோடியைக் குறிவைத்துள்ளதாக உளவுத்துறை தகவல் அளித்துள்ளது.

டில்லியில் வரவிருக்கும் சட்டமன்ற தேர்தலுக்காக பிரதமர் மோடி

நாளை 22ஆம் தேதி டில்லியில் உள்ள ராம்லீலா மைதானத்தில் பிரச்சாரம் நடத்தவுள்ளார். இதில், அங்கீகரிக்கப்படாத காலனிகளில் வசிப்பவர்கள் கலந்து கொள்வார்கள் என பாஜ. அறிவித்திருந்தது. இந்த கூட்டத்தில் பாஜ. கூட்டணி முதல்வர்கள் மற்றும் மத்திய அமைச்சர்கள் பங்கேற்க இருக்கின்றனர். இதற்கான ஏற்பாடுகளும் நடந்து வந்தன. இந்நிலையில், இந்தக் கூட்டத்தில் மோடியை பயங்கரவாதிகள் குறிவைத்துள்ளதாக உளவுத்துறைக்கு தகவல் கிடைத்துள்ளது. இதனால் பிரதமரின் பாதுகாப்பிற்காக நீலப் புத்தகத்தில் உள்ள வழிமுறைகளை முழுமையாகச் செயல்படுத்துமாறு, சிறப்பு பாதுகாப்பு குழு மற்றும் டில்லி போலீசாருக்கு உளவுத்துறை சார்பில் தகவல் அளிக்கப்பட்டன.

இது குறித்து உளவுத்துறை சார்பில் கூறப்படுவதாவது: மோடி பங்கேற்கும் கூட்டத்தில் பெரிய கூட்டமும் அதிகமான ஊடகங்களும் வருமென எதிர்பார்க்கப்படுகிறது. இதனால் கூட்டத்தில் தாக்குதல் நடத்த பாகிஸ்தானைத் தலைமையிடமாகக் கொண்டுள்ள பயங்கரவாத அமைப்பான ஜெஷ்-இ-முகமது செயற்பாட்டாளர்கள், அணி திரட்டப்பட்டுள்ளனர். குடியுரிமை திருத்த சட்டம், அயோத்தி தீர்ப்பு, காஷ்மீருக்கு சிறப்பு அந்தஸ்து ரத்து செயப்பட்டது என்பன போன்ற, மோடியின் நடவடிக்கையால் இந்த தாக்குதலுக்கு திட்டமிட்டுள்ளனர். இவ்வாறு உளவுத்துறை சார்பில் எச்சரிக்கை விடப்பட்டுள்ளது.


சீனி விலை கிலோவிற்கு 11 காசு உயர்ந்தது!

சீனி விலை உயர்த்தப்பட்டு இருப்பது தொடர்பாக இதுவரையில் அதிகாரப்பூர்வமான அறிவிப்பு எதுவும் இல்லையென்றாலும் சீனி விலை 11 காசு உயர்ந்து இருப்பதாக தகவல்கள் வெளியாகியுள்ளன. தற்போது சீனியின் விலை கிலோவிற்கு வெ. 2.95 க்கு விற்பனை செய்யப்படுகிறது. ஆகக்கடைசியாக கடந்த 2013 ஆம் ஆணடு சீனி விலை உயர்த்தப்பட்டது. தற்போது 4 விழுக்காடு உயர்த்தப்பட்டுள்ளது. சீனி விலை உயர்த்தப்பட்டு இருப்பதை மலேசிய சில்லறை வியாபாரிகள் சங்கம் நேற்று இரவு உறுதி செய்தது.


அன்வார் பிரதமராவதைத் தடுக்க முன்கூட்டியே தேர்தலா?

பெட்டாலிங் ஜெயா,

பிரதமர் துன் டாக்டர் மகாதீர் முகமட் அவரின் பிரதமர் பதவி தவணைக் காலத்திற்கு முன்பே திடீர் தேர்தலை  நடத்துவார் என்பதை  அரசியல் ஆய்வா ளர்கள் பலர் நம்பவில்லை என்பதுடன் அது போன்றதொரு நடவடிக்கை பக்காத்தானுக்குத்தான் பாதிப்பை ஏற்படுத்தும் எனவும்  கருதுகின்றனர். டாக்டர் மகாதீர் உறுதியளித்தவாறு தமக்குப் பிறகு டத்தோ ஸ்ரீ அன்வார் இப்ராஹிம் பிரதமர் பதவியேற்கும் வகையில் பதவி விலக  மாட்டார். எனினும் நாடாளு மன்றத்தின் நடப்பு தவணைக்காலம் முடிவடைவதற்கு முன் புதிய பொதுத் தேர்தலுக்காக நாடாளுமன்றத்தை கலைத்து விடுவார் என தேசிய முன்னணி எதிர்க்கட்சி அரசியல்  வாதிகள் கூறி வருகின்றனர்.

Read More: Malaysia Nanban Tamil Daily on 29.5.2019


செரண்டா தமிழ்ப்பள்ளி எங்கே?

செரண்டா சிலாங்கூர், செரண்டாவில் புதிய தமிழ்ப்பள்ளி கட்டப்படும் என்று வாக்குறுதி அளிக்கப்பட்டு ஆறு ஆண்டுகள் கடந்து விட்டன. அதன் கட்டுமானப்பணி பாதியிலேயே நின்று விட்ட நிலையில் கொதித்துப்போன வட்டார இந்தியர்கள், செரண்டா தமிழ்ப்பள்ளி எங்கே என்று கேட்டு நேற்று மீண்டும் போராட் டத்தில் குதித்தனர். நேற்று காலை மணி 10.50 அளவில், இங்குள்ள செரண்டா தமிழ்ப் பள்ளியைக் காப்பாற்றுவோம் இயக்கத்தின் தலைவர் ஜீவா தலைமையில் 50 க்கும் மேற்பட்ட பெற்றோர்களும் மாணவர்களும் அமைதி மறியலில் ஈடுபட்டனர். இங்குள்ள ஸ்ரீ செல்வ கணபதி ஆலயத்தின் முன்புறம் கூடியவர்கள் அருகி லுள்ள சீனப்பள்ளி வரை நடந்து சென்று தங்கள் அதிருப்தியைத் தெரிவித்தனர். மறியலில் ஈடுபட்டவர்களுக்கு உலுசிலாங்கூர் காவல்துறையினர் பாது காப்பளித்தனர். 2012இல் முன்னாள் துணைப் பிரதமர் டான்ஸ்ரீ மொகிதீன் யாசின் முதலாவதாக செரண்டா தமிழ்ப்பள்ளி கட்டப்படும் என அடிக்கல் நாட்டினார். எந்த வொரு நடவடிக்கையும் மேற்கொள்ளப் படாததால் கடந்த 2015இல் துணைக் கல்வியமைச்சரும் உலுசிலாங்கூர் நாடாளுமன்ற உறுப்பினருமான டத்தோ ப.கமலநாதன் இரண்டாவது முறையாக அடிக்கல் நாட்டினார். இன்னும் இரு வாரங்களில் கட்டுமானப் பணிகள் தொடங்கும் என அறிக்கை விட்டார். ஆனால் இன்றுவரை கட்டுமானப் பகுதியில் தூண்கள் ஊன்றப்பட்ட நிலையில் அப்பணிகள் நிறுத்தப்பட்டுள்ளது வேதனையளிப்பதாக ஜீவா தெரி வித்தார். அப்படியென்றால் மூன்றாவது முறையாக அடிக்கல் நாட்டப்படுமா? அதற்குப் பிறகுதான் செரண்டா தமிழ்ப் பள்ளியின் கட்டடம் எழுமா என கேள்வி எழுப் பினார். அரசாங்கம் இப்பள்ளிக்காக வெ. 63 லட்சம் வழங்கியும் கட்டடம் எழாமல் இருப்பது ஏன் என வினவினார். இப்பள்ளிக் கட்டடத்தின் கட்டுமானப் பணிகள் மீண்டும் தொடங்கப் படாவிட்டால் லஞ்ச ஒழிப்பு ஆணையத்திடம் இங்குள்ள பெற்றோர்களுடன் புகார் செய்ய விருப்பதாகவும் தெரி வித்தார். இப்பள்ளிக்கூட கட்டட பிரச்சினை குறித்து மௌனமாக இருந்து வரும் துணைக் கல்வியமைச்சர் ப.கமலநாதனுக்கு மறியலில் ஈடுபட்டவர்கள் கண்டனம் தெரிவித்தனர். ரவாங்கிற்கு அடுத்து அதிக இந்தியர்கள் வாழ்கின்ற பகுதியாக விளங்கி வரும் செரண்டாவில் தமிழ்ப்பள்ளி ஒன்று கட்டப்பட வேண்டும் என்பது வட்டார மக்களின் நீண்டகால கோரிக்கையாகும்.இதனை கருத்தில் கொண்டு பத்தாங் பெர்ஜுந்தையில் மின்ஞாக் தோட்டத் தமிழ்ப்பள்ளியின் லைசென்ஸை பயன்படுத்தி செரண்டாவில் தமிழ்ப்பள்ளி கட்டப்படும் என்று கல்வி அமைச்சு அறிவித்தது. துணைக்கல்வி அமைச்சர் டத்தோ பி.கமலநாதனின் உலு சிலாங்கூர் நாடாளுமன்றத் தொகுதிக்குள் இருக்கும் செரண்டாவில் ஒரு தமிழ்ப்பள்ளியை விரைந்து கட்டுவதில் கல்வி அமைச்சுக்கு அப்படியென்ன சிரமம் என்று மக்கள் கேள்வி எழுப்பினர்.


இந்திய சமூகம் என்ன ஏமாந்த சமூகமா?

செரண்டாவில் தமிழ்ப்பள்ளி கட்டப்படும் என வாக்குறுதி அளிக்கப்பட்டு ஆறு ஆண்டுகளுக்கு மேலாகியும் இன்னும் பூர்த்தியடையாத நிலையில் இருப் பதால் எப்போது கட்டி முடிக்கப்படும் என இங்குள்ள இந்திய சமுதாயத்தினர் கேள்வி எழுப்பினர். கடந்த 2012இல் செரண்டா தமிழ்ப்பள்ளி கட்டு வதற் கான முதலாவது அடிக்கல் நாட்டு விழா நடைபெற்றது. புதிய கட்டடம் எழுப்புவதில் பிரச்சினைகள் இருப்பதாகக் கூறி தள்ளி வைக்கப்பட்ட அத்திட்டம் 2015இல் துணைக் கல்வியமைச்சர் டத்தோ ப.கமல நாதனால் இரண்டாவது முறையாக அடிக்கல் நாட்டு விழா நடந்தேறியது. கடந்த ஆண்டு ஆகஸ்ட் மாதம் முதல் வாரத்தில் புதிய கட்டடத்திற்கான கட்டுமானப் பணிகள் ஆரம்பிக்கப்பட்டு மூன்று மாதங்களில் நிறுத்தப்பட்டது. நேற்று தமிழ்ப்பள்ளி கட்டுமானப் பகுதியில் கல்வியமைச்சின் செரண்டா தமிழ்ப்பள்ளியின் கட்டுமானப் பணியின் அறிவிப்பு பதாகை பொருத்தப் பட்டி ருந்ததாக செரண்டா தமிழ்ப் பள்ளியைக் காப்போம் இயக்கத் தலைவர் ஜீவா தெரிவித்தார். அந்த அறிவிப்பு பதாகையில், கட்டுமானப் பணிகள் எப்போது தொடங்கப்படும், எந்த தேதியில் கட்டடம் பூர்த்தியாகும் எனும் விவரங்கள் இல்லாததால் இது ஒரு கண் துடைப்புக்காக மக்களை ஏமாற்றுவதற்காக போடப்பட்ட பதாகையா என ஜீவா வினவினார். இரு அடிக்கல் நாட்டு விழாக்களுக்கும், பள் ளிக்கூட நிலத்தைச் சுற்றி தகர சுவர் எழுப்பியதற்கும் பள்ளிக்காக ஒதுக்கப்பட்ட மானியத்திலிருந்து செலவுகள் செய்யப்பட்டதா அல்லது சொந்தச் செலவில் மேற்கொள்ளப்பட்டதா என அவர் கேள்வி எழுப்பினார். செரண்டாவில் ஒரு தமிழ்ப்பள்ளி இல்லாததால் இங்குள்ள மக்கள் தங்கள் பிள்ளைகளை வெகு தொலைவிலுள்ள ரவாங் மற்றும் சுங்கை சோ தமிழ்ப் பள்ளிகளுக்கு அனுப்புவதில் பெரும் நிதிச் சுமையை எதிர்நோக்குகிறார்கள் என்றார். ஆறு ஆண்டுகளாகியும் புலி வருகிறது கதை போல இங்குள்ள மக் களை ஏமாற்றிக் கொண்டிருக்கும் கல்வியமைச்சு மற்றும் குத்தகையாளருக்கு எதிராக வரும் 14.4.2017இல் லஞ்ச ஊழல் தடுப்பு ஆணையத்திடம் புகார் கொடுக்க விருப்பதாக ஜீவா தெரிவித்தார்.


தமிழக அரசு ஊழியர்கள் நாளை முதல் காலவரையற்ற வேலை நிறுத்த போராட்டம் நடத்துகின்றனர். 64 அரசு துறைகளை சேர்ந்த ஊழியர்கள் இதில் கலந்து கொள்கின்றனர். இது குறித்து அரசு ஊழியர் சங்க பொது செயலாளர் அன்பரசன் கூறியதாவது:- தமிழக அரசு ஊழியர்கள் நாளை முதல் காலவரையற்ற வேலைநிறுத்த போராட்டத்தில் ஈடுபடுகின்றனர் அரசு கவனத்தை ஈர்க்க ஜனவரி மாதம் முதல் பல்வேறு அறிக்கைகளை கொடுத்தோம்.மத்திய அரசுக்கு இணையான ஊதியம் வழங்க வேண்டும். பல்வேறு அமைப்புகளும் இந்த வேலை நிறுத்த போராட்டத்திற்கு ஆதரவு தெரிவித்து உள்ளன. வேலை நிறுத்தததால் அரசு சேவைகள் நிச்சயம் பாதிக்கும். அரசு எங்களது கோரிக்கைகள் குறித்து இதுவரை செவி சாய்க்கவில்லை. 4 லட்சம் அரசு ஊழியர்கள் இந்த போராட்டத்தில் கலந்து கொள்வார்கள்.64 துறை களை சேர்ந்த தமிழக அரசு ஊழியர்கள் நாளை முதல் காலவரையற்ற வேலை நிறுத்த போராட்டத்தில் ஈடுபடுகின்றனர். இவ்வாறு அவர் கூறினார்.


உலுசிலாங்கூர் தொகுதியில் கமலநாதனின் நிலை ஆட்டம் கண்டுள்ளது.

(எஸ்.எஸ். பரதன்)

உலுசிலாங்கூர்,

கடந்த பொதுத் தேர்தலில் உலு சிலாங்கூர் நாடாளுமன்றத் தொகுதி யில் மிக குறைந்த வாக்குகள் வித்தியாசத்தில் கல்வி  துணை அமைச்சர் டத்தோ பி. கமலநாதனின் தலைதப்பியது. இந்நிலையில் வரும் 14 ஆவது பொதுத் தேர்தலில் மஇகா சார்பில் மறுபடியும் அத்தொகுதியில்  போட்டியிட கமலநாத னுக்கு வாய்ப்பு  வழங்குவார்களா என்ற கேள்வி எழுந்துள்ள நிலையில் தேமு  உறுப்புக்கட்சிகளின் சுழல்முறை தொகுதியான உலு சிலாங்கூர் தொகு தியை தங்களுக்கே வழங்கப்பட வேண்டும் என்று தொகுதி அம்னோ அழுத்தம் கொடுக்கத் தொடங்கி விட்டதாக அறியப்படுள்ளது.

Read More: Malaysia Nanban Tamil Daily on 22.3.2018


தலைவராவதற்கு எனக்கு வயதாகி விட்டதா? நிராகரித்தார் அன்வார்.

புத்ராஜெயா, செப். 18-

ஒரு தலைவராவதற்கு தமக்கு வயதாகி விட்டது என்றும் தாம் இனியும் பொருத்தமானவர் இல்லை என்றும் சொல்லப்படுவதை டத்தோ ஸ்ரீ அன்வார் இப்ராஹிம் நிராகரித்துள்ளார். என்னை குற்றங்குறை காணும் சுபாவம் படைத்தவனாகவும் இளைய தலைமைத்துவத்தை ஆதரிப்பதில்லை என்றும் சில தரப்பினர் கூறவே செய்கின்றனர்.

Read More: Malasyia Nanban Tamil Daily on 18.9.2018


அந்நியத் தொழிலாளர்கள் விவகாரத்தில் இடைத்தரகர்கள் தேவையில்லை.

(பார்த்திபன் நாகராஜன் / தி.க.காளிதாசன்)

கோலாலம்பூர்,

அந்நியத் தொழிலாளர்கள் விவகாரத்தில் மைஇஜி போன்ற இடைத்தரகர்களுக்கான நியமனம் ஏனென்று மனிதவள அமைச்சர் குலசேகரன் நேற்று கேள்வி எழுப்பினார். இந்திய வர்த்தகர்களிடையே அந்நியத் தொழிலாளர் பிரச்சினை மிகப் பெரிய அவலமாக உள்ளது. குறிப்பாக அந்நிய தொழிலாளர் தருவிப்ப தற்கு முன்னாள் அரசாங்கம் தடை விதித்தது.

Read More: Malaysia Nanban Tamil Daily on 21.6.2018


பிஜி தீவில் கடுமையான நிலநடுக்கம்

தெற்கு பசிபிக் கடலில் அமைந்துள்ள பிஜி தீவு அருகே நேற்று காலை கடுமையான நிலநடுக்கம் ஏற்பட்டு உள்ளது. இது ரிக்டரில் 6.2 ஆக பதிவாகியுள்ளது. இந்நிலநடுக்கத்தினைத் தொடர்ந்து மற்றொரு சிறிய அளவிலான நிலநடுக்கம் உணரப்பட்டது. இது 5.2 ஆக பதிவானது. இந்த இரு நிலநடுக்கங்களும் தீவுக்கு தெற்கே பிஜி மற்றும் டோங்கா ஆகிய பகுதிகளுக்கு இடையே ஏற்பட்டு உள்ளது. இது 500 கிலோ மீட்டர் ஆழத்தில் மையம் கொண்டுள்ளது.

ஆனால் இந்நிலநடுக்கத்தினால் சுனாமி எச்சரிக்கை எதனையும் பசிபிக் சுனாமி எச்சரிக்கை மையம் வெளியிடவில்லை. இதனால் ஏற்பட்ட பொருட்சே தங்கள் பற்றிய விவரங்கள் எதுவும் வெளியாகவில்லை.


வாக்குப்பதிவுக்குப் பிந்தைய கருத்துக் கணிப்புகள் ஏற்படுத்திய தாக்கத்தில் சிக்காமல், மோடி ஆட்சியை வீழ்த்து வதில் சோனியாவும் ராகுல்காந்தியும் வேகம் காட்டி வருகின்றனர். இதற்காக, ஜனநாயக முற்போக்கு கூட்டணிக் கட்சிகளின் தலைவர்களை மட்டுமல்லாது பா.ஜ.க.வை எதிர்க்கும் கட்சிகளின் தலைவர்களையும் சந்தித்து ஆதரவு திரட்டுவதில் தீவிரமாக இருக்கிறார் ஆந்திர முதல்வர் சந்திரபாபு நாயுடு. தேர்தல் முடிவுகளை எதிர்கொள்வது குறித்து காங்கிரஸ் தலைவர் ராகுல்காந்தி மற்றும் மன்மோகன்சிங், ஏ.கே.அந்தோணி, ப.சிதம்பரம், அகமதுபடேல், குலாம்நபிஆசாத், கமல்நாத் உள்ளிட்ட கட்சியின் மூத்த தலைவர்களுடன் கடந்த 19-ந்தேதி விவாதித்தார் சோனியாகாந்தி இந்த விவாதம் 2 மணி நேரம் நீடித்தது.

எந்த ஒரு கூட்டணிக்கும் தனிப்பெரும்பான்மை கிடைக்காமல் தொங்கு பாராளுமன்றம் அமைந்தால் அதனை எதிர்கொள்வது எப்படி? அப்படிப்பட்ட சூழலில் ஆட்சி அமைக்க பா.ஜ.க. உரிமை கோரினால் அதனை தடுப்பது எப்படி? காங்கிரஸ் தலைமையில் ஆட்சி அமைக்க உரிமை கோருவதற்கான வழிகள் என்ன? ஆகியவை  முக்கியமாக விவாதிக்கப்பட்டன. இதுகுறித்து டெல்லி சோர்ஸ்களிடம் விசாரித்தபோது, உடல்நலக் குறைவால் தீவிர அரசி யலிலிருந்து விலகியிருந்த சோனியாகாந்தி, கடந்த 10 நாட்களாக புதிய ஆட்சி அமைக்கும் அரசியலில் அதீத கவனம் செலுத்தி வருகிறார். இதற்காக, கட்சியின் சீனியர்களிடம் நள்ளிரவு தாண்டியும் விவாதிக்கும் சோனியா, மோடியை வீட்டுக்கு அனுப்புவதில் சில சமரசங்களுக்கும் தயாராகியிருக்கிறார்.

ஒவ்வொரு மாநிலத்திலும் காங்கிரஸும் அதன் தோழமைக் கட்சிகளும் போட்டியிட்ட இடங்கள், அதே போல பா.ஜ.க.வும் அதன் கூட்டணி கட்சிகளும் போட்டியிட்ட இடங்கள் ஆகியவைகளை ஆய்வுக்கு உட்படுத்தியுள்ளனர். அப்போது பேசிய மன்மோகன்சிங், "காங்கிரஸ் கூட்டணி 240 இடங்களில் ஜெயித்தால் மம்தா, மாயாவதி, சரத்பவார், கெஜ்ரிவாலின் ஆதரவை கேட்கலாம். நிச்சயம் ஒப்புக்கொள்வார்கள். அந்தச் சூழலில், பிரதமர் பதவிக்கு காங்கிரஸ் உரிமை கோரலாம். மம்தா அல்லது மாயாவதியை  துணை பிரதமர் பதவியை ஏற்க வைக்கலாம்' என தெரிவித்திருக்கிறார்.

ஆனால்,காங்கிரஸ் மட்டுமே 170 இடங்களைப் பிடித்தால்தான் பிரதமர் பதவியை காங்கிரஸுக்கு விட்டுக்கொடுக்க மற்றவர்கள் சம்மதிப்பார்கள்' என ஏ.கே.அந்தோணி சொல்ல, "120-க்கும் குறைவான இடங்கள் கிடைத்தால் மட்டுமே பிரதமர் பதவியை மற்றவர்களுக்கு நாம் விட்டுக்கொடுக்கலாம். இதில் எந்த விவாதமும் தேவையில்லை. அப்படிப்பட்ட சூழலில், காங்கிரஸ் சார்பில் சந்திரபாபுநாயுடுவை பிரதமர் பதவிக்கு நாம் முன்னிறுத்தலாம். ஆனால், தனித்து காங்கிரஸ் 170 இடங்களை கைப்பற்றினால் பிரதமர் பதவி காங்கிரசுக்குத்தான்' என ராகுல்காந்தி தெரிவித்திருக்கிறார். இதனை ஆமோதித்த சோனியா, "மம்தாவும் மாயாவதியும் தலா 30 இடங்களை பிடித்து விட்டால் நாயுடுக்கான ஆதரவு குறையும்' என சொல்ல, மம்தா-மாயாவதி-அகிலேஷ்-சரத்பவார் ஆகியோரை சம்மதிக்க வைப்பதை நாயுடு பார்த்துக்கொள்வார்' என்றிருக்கிறார் குலாம்நபி ஆசாத்'' என்கின்றன டெல்லி தகவல்கள்.

இந்த விவரங்களை நாயுடுவிடம் பகிர்ந்துள்ளார் ராகுல்காந்தி. இதனையடுத்து மம்தாவிடம் நாயுடு பேச, காங்கிரஸ் கூட்டணி 240 சீட்டு களைப் பிடித்துவிட்டால் பிரதமர் பதவியை நாங்கள் கேட்கப்போவதில்லை. இல்லையென்றால் காங்கிரசுக்கு பிரதமர் கனவு கூடாது. உங்கள் பெயரைப் பரிந்துரைக்கும் சூழல் வரும்போது  உங்களுக்கு ஆதரவாக நிற்பேன். அதனால், தேர்தல் முடிவுகளுக்கு முன்னால் காங்கிரசுக்கு எந்த உத்தரவாதத்தை யும் தர விரும்பவில்லை'' என தனது அரசியலை விவரித்துள்ளார் மம்தா.

இதனை அப்படியே ராகுலுக்கு பாஸ் செய்த நாயுடு, தொடர் முயற்சியாக மாயாவதி, அகிலேஷ் மற்றும் சரத்பவாரிடமும் பேசினார். மாயாவதியிடம், பா.ஜ.க. ஆட்சியை வீழ்த்த நாம் அனை வரும் ஒன்றிணைவது காலத்தின் கட்டாயமாகிறது. அதனால், சோனியா தலைமையில் மே 23-ல் கூட்டப்படும் கூட்டத்துக்கு நீங்கள் அவசியம் வர வேண்டும்.

எந்த சூழலிலும் பா.ஜ.க. ஆதரவு நிலையை எடுத்துவிடாதீர்கள். சீட்டுகளின் எண்ணிக்கையை வைத்தே பிரதமரை முடிவு செய்யலாம். அதேசமயம், பா.ஜ.க. கூட்டணியை விட காங்கிரஸ் கூட்டணி அதிகமான இடங்களைப் பெறும்போது உங்களை பிரதமராக்க பா.ஜ.க. வலைவிரிக்கும் என்பதை அறிவீர்கள் என மாயாவதியிடம் வலியுறுத்தியுள்ளார் நாயுடு. அகிலேஷ் மற்றும் சரத்பவாரிடமும் இதே தொனியில் தனித்தனியாக விவாதித்தார். அப்போது, "மோடி தோற்கடிக்கப்பட வேண்டியவர்தான். ஆனால், தேர்தல் முடிவுகள் குறித்து எந்த பதட்டமும் மோடியிடம் இருப்பதாகத் தெரியவில்லை. இதனை அலட்சியமாக எடுத்துக் கொள்ளக்கூடாது. ஏதோ ஒரு அதிர்ச்சி எதிர்க்கட்சிகளுக்கு கொடுக்கவிருக்கிறார் மோடி என்கிற அளவில் யோசிக்க வேண்டும். அதனால், முடிவுகள் வரட்டும். மோடியை அகற்றுவதில் எனது கட்சியின் வெற்றி பயன்படுமானால் உங்கள் முயற்சிக்கு துணை நிற்பேன்' என தெளிவுபடுத்தியுள்ளார் சரத்பவார்.

இந்த நிலையில், தனது தலைமையில் 23-ந்தேதி கூடும் கூட்டத்தில் கலந்துகொள்ள வேண்டும் என பா.ஜ.க.வை எதிர்க்கும் கட்சிகளின் தலைவர்களுக்கு கடிதம் எழுதியிருந்த சோனியா, தனிப்பட்ட முறையில் அவர்களை தொடர்புகொண்டு பேச, கூட்டத்தில் கலந்து கொள்வதாக பலரும் சொல்லியிருக்கி ன்றனர். இதனைத் தொடர்ந்து மீண்டும் கட்சியின் சீனியர்களிடம் விவாதித்த சோனியா காந்தி, வாக்குப்பதிவுக்குப் பிந்தைய கருத்துக்கணிப்புகள் குறித்து கேள்வி எழுப்ப, எக்ஸிட் போல் குறித்த சந்தேகங்களையும் பழைய அனுபவங்களையும் முன்வைத்து பா.ஜ.க.வின் நிஜமான பலம் குறித்த புள்ளி விப ரங்களை சோனியாவுக்கு சுட்டிக்காட்டியிருக்கிறார்கள் மூத்த தலைவர்கள்.


விடுதலைப் புலிகளை ஆதரித்த வழக்கிலிருந்து வைகோ விடுதலை

பொது கூட்டம் ஒன்றில் விடுதலைப் புலிகளுக்கு ஆதரவாகப் கருத்து வெளியிட்டதாக தெரிவித்து தாக்கல் செய்யப்பட்ட வழக்கிலிருந்து, ம.தி.மு.க பொதுச் செயலாளர் வைகோவை விடுதலை செய்யப்பட்டுள்ளார். கடந்த 2008ஆம் ஆண்டு ஒக்டோபர் மாதம் 21ஆம் திகதி சென்னை ராஜா அண்ணாமலை மன்றத்தில், ஈழத்தில் என்ன நடக்கிறது? என்பது குறித்த பொது கூட்டம் ஒன்று இடம்பெற்றது. இந்த கூட்டத்தில் கருத்து தெரிவித்து வைகோ மற்றும் ம.தி.மு.க கட்சியின் முன்னாள் நிர்வாகி கண்ணப்பன் ஆகியோர் விடுதலைப் புலிகளுக்கு ஆதரவு தெரிவித்து கருத்து வெளியிட்டதாக குற்றம் சுமத்தப்பட்டது. மேலும், குறித்த இருவரும் இந்திய இறையாண்மைக்கு எதிராகவும், இந்திய ஒருமைப்பாட்டிற்கு குந்தகம் விளைவிக்கும் வகையிலும் கருத்து தெரிவித்ததாக குறிப்பிட்டு கியூ பிரிவு பொலிஸார் வழக்கு தாக்கல் செய்திருந்தனர். இந்த வழக்கில் வைகோ மீது மாத்திரம் பொலிஸார் குற்றப்பத்திரிகை தாக்கல் செய்திருந்த நிலையில், வழக்கு விசாரணைகள் சென்னை மாவட்ட 3வது கூடுதல் அமர்வு நீதிமன்றத்தில் விசாரிக்கப்பட்டு வந்தது.சுமார் 8 ஆண்டுகளாக இடம்பெற்று வந்த குறித்த வழக்கின் இறுதி விசாரணைகள் முடிந்த நிலையில், நேற்று வழக்கின் தீர்ப்பு மாவட்ட 3வது கூடுதல் அமர்வு நீதிமன்ற நீதிபதி வழங்கியிருந்தார். சட்டவிரோத நடவடிக்கை தடுப்பு சட்டம், தேசதுரோக சட்டப் பிரிவு ஆகியவற்றில் குற்றச்சாட்டுகள் முழுமையாக சந்தேகத்திற்கு இடமின்றி நிரூபிக்கப்பட்டவில்லை.எனவே, சந்தேகத்தின் பலனை குற்றம் சாட்ட பட்டவருக்கு வழங்கி, இந்த வழக்கிலிருந்து அவரை விடுவிப்பதாக நீதிபதி தனது தீர்ப்பில் தெரிவித்துள்ளார்.


பாண்டுரங்கன் கோயில் கும்பாபிஷேகம்

பாண்டுரங்கன் கோயில்: கோவிந்தபுரம் விட்டல்தாஸ் ருக்மணி சமஸ்தான் வளாகத்தில் ருக்மணி சமேத பாண்டுரங்கனுக்கு ஒரு பிரமாண்டமான கோயிலை பாண்டுரங்கன் கோயில்: விட்டல்தாஸ் மகராஜ் நிர்மாணித்து வருகிறார். 2011ல் கும்பாபிஷேகம் நடைபெற இஅக்கும் இந்த கோயிலின் கோபுரம் 132 அடி உயரம் கொண்டது. அதன் மேல் 18 அடி உயர கலசம் அமைய இருக்கிறது. உலகிலேயே பகவான் பாண்டுரங்கனுக்கு இவ்வளவு பெரிய கோயில் எங்கும் அமைந்ததில்லை. நாம சங்கீர்த்தனம், ராதா கல்ய‌ாணம் போன்ற நிகழ்ச்சிகளை பக்தர்கள் வசதியாக பார்க்கும் வகையில் தூண்களே இல்லாத வசந்த மண்டபம், இந்த கோயிலின் சிறப்பம்சமாகும். பாண்டுரங்கனின் பிரதான தலமான பண்டரிபுரம் அமைந்துள்ள மகாராஷ்டிர பாணியில் இந்த கோயில் நிர்மாணிக்கப்பட்டு வருகிறது.


மகன் கெஞ்சி மன்றாடிய போதும் தாயின் (இந்திய மாது) ஆடை அவிழ்க்கப்பட்டதே!

வழிப்பறிக் கொள்ளை அல்லது திருட்டுச் சம்பவங்களுக்காக பிடிபடுபவர்களை தாங்களே தண்டிக்க சட்டத்தை தங்கள் கையில் எடுத்துக்கொள்ளும் சம் பவம் மலேசியாவில் அதிகரித்து வருகிறது. சமூக வலைத்தளங்களில் அச்சம்பவங்கள் பற்றிய காணொளிகள் அதிகமாகவே பதிவேற்றம் செய்யப்பட்டு, பகிர்வு செய்யப் படுகிறது. அப்படியான ஒரு சம்பவம் மீண்டும் நமது கவனத்திற்கு வந்துள்ளது. ஏதோ திருடி விட்ட குற்றத் திற்காக ஓர் இந்திய மாது மானபங்கம் படுத்தப்படுகிறார். தன் ஆடைகளை அகற்றும்படி அவர் கூடியிருக்கும் ஒரு சிலரால் கட்டாயப்படுத்தப்படுகிறார். அவரும் அழுதபடியும், மன்றாடியபடியும் தன்மேல் சட்டையையும், பாவாடையையும் அகற்றுகிறார். இதுதான் நமது கலாச் சாரமா என்று வன்மையாகக் கண்டித்துள்ளார் பத்து காவான் நாடாளுமன்ற தொகுதி உறுப்பினர் கஸ்தூரி பட்டு. மனநோயாளிகள் போல சில மலேசியர்கள் நடந்து கொண் டதாக சுட்டிக்காட்டிய அவர், சூழ்நிலை எவ்வாறாக இருந் தாலும் ஒருவரை இப்படி நடத்துவது சட்டபடி குற்றமாகும் என்று கருத்துரைத்தார்.மூன்று நிமிடம் 36 வினாடிகள் வரை அக்காணொளி நீடிக்கிறது. அதில் அப்பெண் மிகவும் கடுமையாக நடத்தப்படுகிறார். சிலர் அவரை பிடித்துக்கொண்டு அவர் எங்கும் சென்று விடாமல் தடுக்கின்றனர். அப்பெண்ணின் அருகே அவரின் மகன் நின்றுகொண்டு தன் தாய்க்காக மன்றாடுகிறான் கெஞ்சுகிறான். யாரும் மசிய வில்லை. இம்மாதிரியான போக்கு கண்டிக்கத்தக்கது என்றார் கஸ்தூரி பட்டு. இதனிடையே, இந்த காணொளி நிச்சயமாக போலீஸ் அதிகாரிகளின் கவனத்திற்கு சென்றிருக்கும். குற்ற வாளிகளை அடையாளம் காண்பதில் சிரமம் இருக்காது. போலீஸ் நடவடிக்கை எடுக்க வேண்டும் என்று ஈப்போ பாராட் தொகுதி ஜ.செ.க. உறுப்பினர் எம். குலசேகரன் கூறினார்.


நாடு திரும்பும் அகதிகளுக்கு 2000 பவுண்ஸ் நிதி

பிரித்தானியா அகதிகள் தொடர்பான நெருக்கடியை சமாளிக்கும் நோக்கில் நாட்டை விட்டு வெளியேறும் அகதிகளுக்கு 2000 பவுண்ட்ஸ் வழங்குவதாக செய்திகள் வெளியாகியுள்ளன. ஐரோப்பிய நாடுகளை நோக்கி அகதிகள் படையெடுக்க தொடங்கியுள்ள நிலையில், பிரித்தானிய உள்ளிட்ட நாடுகள் அகதிகள் தொடர்பில் பாரிய நெருக்கடியை எதிர்நோக்கியுள்ளது. இந்நிலையில், பிரித்தானியாவை விட்டு வெளியேற இணக்கம் தெரிவிக்கும் அகதிகளுக்கு தலா 2000 பவுண்ட்ஸ் நிதி வழங்கப்படும் என்ற தகவலை பிரித்தானிய பிரதமர் தெரேசா மே தலைமையிலான அரசாங்கம் உறுதிப்படுத்தியுள்ளதாக, தகவல்கள் தெரிவிக்கின்றன. குறித்த விடயம் தொடர்பில் அந்நாட்டு உள்துறை அமைச்சு வெளியிட்டுள்ள அறிக்கையில், இவ்வாறு குறிப்பிடப்பட்டுள்ளது. இந்த ஆண்டு ஜனவரி மாதம் முதல் இது வரையான காலப்பகுதியில் அரசாங்கம் அமுல்படுத்தியுள்ள குறித்த திட்டத்தின் கீழ் 529 அகதிகள் நிதியுதவி பெற்று வந்துள்ளனர். அகதிகள் பாதுகாப்பான இடத்திற்கு செல்வதற்கோ, தொழில் வாய்ப்பை ஏற்படுத்திக் கொள்வதற்கோ அல்லது சொந்த நாட்டில் சுய தொழிலை ஆரம்பிப்பதற்கோ இந்த நிதி பயன்படும் எனக் குறிப்பிடப்பட்டுள்ளது. இதே வேளை கடந்த 2004 ஆம் ஆண்டில் இருந்து பிரித்தானியா அகதிகள் நெருக்கடியை எதிர்கொண்டு வருவதாக அந்த அறிக்கையில் மேலும் குறிப்பிடப்பட்டுள்ளது.


சமுதாயத் தலைவர்களுக்கு அலவன்ஸ் அதிகரிப்பு

நல்லிணக்கமும் வளப்பமும் கொண்ட சமுதாயத்தை உருவாக்குவதில் கிராமத் தலைவர் போன்ற சமுதாயத் தலைவர்களின் பங்குப் பணியை அரசாங்கம் அங்கீகரித்து அவர்களுக்கான அலவன்ஸ் தொகையை அதிகரிக்க வுள்ளது என பிரதமர் வரவு செலவுத் திட்டத்தில் அறிவித்துள்ளார். அவ்வகையில் கிராமத் தலைவர்கள், புதுக் கிராமங்களின் தலைவர்கள், பூர்வக்குடி தலைவர்கள் உட்பட கிராம மேம்பாட்டு, பாதுகாப்புக் குழுக்களின் தலைவர்களுக்கான அலவன்ஸ் தொகையை வெ.800லிருந்து வெ.900 ஆக அதிகரிக்க அரசாங்கம் உடன்பட்டுள்ளது.


பாஜக அரசின் 3 ஆண்டு சாதனைகளை நேருக்க நேர் விவாதிக்க தயாரா?

மத்திய அரசின் 3 ஆண்டுகள் சாதனை குறித்து திமுக செயல் தலைவர் ஸ்டாலின் நேருக்கு நேர் விவாதிக்க தயாரா? என்று தமிழக பாஜக தலைவர் தமி ழிசை சவுந்தரராஜன் கேள்வி எழுப்பியுள்ளார்.சென்னையில் இன்று தமிழிசை சவுந்தரராஜன் செய்தியாளர்களிடம் கூறுகையில், ''திமுக செயல் தலைவர் ஸ்டாலின் தொடர்ச்சியாக மக்கள் விரோத பாஜக என்று கூறி வருகிறார். நான் கேட்கிறேன் திமுக எந்த மாதிரியான மக்கள் நல திட்டங்களை செய்துள்ளது? திமுக ஆட்சிக் காலத்தில் கட்டப்பட்ட ஒரு அணையை பெயரிட்டு சொல்ல முடியுமா? பாஜக அரசு செய்துள்ள 3 ஆண்டு சாதனைகளை பட்டியலிட முடி யும். விவாதிக்க ஸ்டாலின் தயாராக இருக்கிறாரா? நாங்கள் தயாராக இருக்கிறோம்.பசுவதை விவகாரத்தைப் பொறுத்தவரை மாட்டிறைச்சி விற்கவோ யாரும் உண்பதற்கோ தடை விதிக்கப்படவில்லை. தவறுதலாக மாட்டிறைச்சிக்கு தடை என்று பிரச்சாரம் செய்கிறார்கள். பால் தரும் பசுக்கள் கேர ளாவிற்கு கடத்தப்படுகின்றன. ரூ.2 ஆயிரம் கோடிக்கு சட்ட விரோதமாக மாடுகள் கடத்தப்படுகின்றன. இதைத் தடுப்பதற்காகவே புதிய விதிகள் கொண்டு வரப்பட்டுள்ளன. இதை அர சியலாக்க வேண்டாம்'' என்று தமிழிசைதெரிவித்தார்.


ஏஎப்சி கிண்ண கால்பந்துப் போட்டி

ஏஎப்சி கிண்ண கால்பந்துப் போட்டியின் அரையிறுதி ஆட்டத்திற்கு முன்னேறி ஜேடிதி அணியினர் சாதனைப்படைத்துள்ளனர். லார்க்கின் டான்ஸ்ரீ ஹசான் யூனுஸ் அரங்கில் நடைபெற்ற ஏஎப்சி கிண்ண இரண்டாவது காலிறுதி ஆட்டத்தில் ஜேடிதி அணியினர் சௌத் சீனா அணியை சந்தித்து விளையாடினர். இவ்விரு அணிகளும் சந்தித்த முதல் காலிறுதி ஆட்டம் 1-1 என்ற கோல் கணக்கில் சமநிலையில் முடிந்தது. முதல் ஆட்டம் சமநிலையில் முடிந்ததால் இரண்டா வது ஆட்டம் கடும் எதிர்பார்ப்புகளுக்கு மத்தியில் தொடங்கியது. முற்பாதி ஆட்டத்தில் இரு அணிகளின் ஆட்டக்காரர்களும் கோல் எதுவும் அடிக்கவில்லை. பிற்பாதி ஆட்டத்தின் 57ஆவது நிமிடத்தில் மார்டின் லுசிரோ ஒரு கோலை அடித்து தமது அணியை முன்னிலைப்படுத்தினார். ஆட்டத்தின் 87ஆவது நிமிடத்தில் பெராய்ரா டிஸ் தமது அணியின் இரண்டாவது கோலை அடித்தார். ஆட்டத்தின் 95ஆவது நிமிடத்தில் எதிரணி ஆட்டக்காரர் ஒரு கோலை அடித்தார். இறுதியில் 3-2 என்ற மொத்த கோல் கணக்கில் வெற்றி பெற்ற ஜேடிதி அணியினர் ஏஎப்சி கிண்ண கால்பந்துப் போட்டியின் அரையிறுதி ஆட்டத்திற்கு முன்னேறினர்.